·Kommissionens repræsentationer i medlemsstaterne afholdt arrangementer i hele Europa i samarbejde med lokale og nationale enheder, f.eks. konferencen "Green Challenges in Spatial Practice", som blev afholdt af Europa-Kommissionens repræsentation i Estland sammen med den estiske arkitektsammenslutning. I tråd med det nye europæiske Bauhaus handlede konferencen i Tallinn om, hvordan byer, bygninger og offentlige rum kan planlægges og udformes på en bæredygtig og inkluderende måde. Europa-Kommissionens repræsentationer i Østrig og Tjekkiet afholdt et grænseoverskridende arrangement på højt plan i Bauhaus Villa Tugendhat i Brno, Tjekkiet, for at fremme initiativet om et nyt europæisk Bauhaus med titlen "The New European Bauhaus: beauty, sustainability and cultural heritage through the prism of Villa Tugendhat". Arrangementet omfattede en debat mellem kommissær Mariya Gabriel, det tjekkiske parlamentsmedlem Martina Dlabajová, Tjekkiets vicekulturminister Vlastislav Ouroda og konservator og renoveringsekspert Ivo Hammer samt politikere og embedsmænd fra arkitekt-, byplanlægnings-, bygnings- og kultursektoren.

·Workshops under den europæiske uge for regioner og byer (oktober 2022) om regionernes og byernes rolle i det nye europæiske Bauhaus, den første indkaldelse vedrørende innovative tiltag under det europæiske initiativ for byområder og det nye europæiske Bauhaus og den grønne pagt i vores regioner og byer

·Den politiske konference under EU's uge for bæredygtig energi (oktober 2021) med fokus på meddelelsen om det nye europæiske Bauhaus og om inddragelse af lokalsamfundet

·Den første større anledning til et møde i fællesskabet for det nye europæiske Bauhaus efter offentliggørelsen af meddelelsen var arrangementet LIFE in the New European Bauhaus. På den tredages konference blev der fremvist særligt bemærkelsesværdige projekter finansieret gennem LIFE- og Horisont 2020-programmerne og gennemført efter principperne for det nye europæiske Bauhaus, som de første eksempler på det nye europæiske Bauhaus i praksis. En yderligere målsætning var at fremsætte idéer til, hvordan principperne for det nye europæiske Bauhaus kunne gennemføres i fremtidige projekter.

Under festivalen for det nye europæiske Bauhaus afholdt Kommissionen også et sideløbende arrangement under initiativet "Intelligent Cities Challenge" (ICC), som bidrager til målene for det nye europæiske Bauhaus med kreative løsninger, der integrerer cirkularitet i lokalsamfundene i 136 byer. Fem ICC-byer fremlagde deres initiativer på et møde med titlen "Developing Circular and Sharing Economy Practices in Cities". Festivalen for det nye europæiske Bauhaus var endnu en anledning til, at repræsentanter for byerne kunne mødes og samarbejde om at skabe skalerbare og bæredygtige løsninger.

På et andet sideløbende arrangement med temaet "The Culture of Transformation", der fandt sted i Dessau i Tyskland, som er et af de steder, hvor det historiske Bauhaus var forankret, undersøgte man, hvordan kulturelle arrangementer kan styrke strukturelle ændringer. Arrangementet satte fokus på et konkret eksempel med byen Zeitz, der ligger i et landdistrikt nær Dessau, hvor man har gennemført store økonomiske og sociale forandringer efter Berlinmurens fald, og hvor man nu oplever nye udfordringer som følge af den planlagte udfasning af kul.

Nogle af de sideløbende arrangementer var også i form af mindre festivaler. Festivalen for det nye europæiske Bauhaus i Grækenland blev afholdt af World Human Forum på Athens riviera i Ellinikon, der er det største byfornyelsesprojekt i Europa. Under temaet "ECO-building the Future" samlede arrangementet politiske beslutningstagere på højt plan samt fremtrædende internationale talere inden for miljø, byudvikling, turisme, regenerativ byudvikling og bæredygtighed. På en række tematiske møder blev der afholdt præsentationer om nye eller innovative eksempler på de tre kerneværdier for det nye europæiske Bauhaus: smukt, bæredygtigt, sammen.

Ud over hovedarrangementerne i Bruxelles var en anden vigtig del af festivalen de mere end 200 sideløbende arrangementer, der fandt sted i hele Europa. Nogle tiltrak mere end 1 000 deltagere, men der var også mindre arrangementer med direkte effekt for lokalsamfundene.

Festivalen viste sig at være en fremragende anledning til at opbygge netværk, udveksle erfaringer og hylde projekterne — fra videnskab til kunst, fra design til politik, fra arkitektur til teknologi. Et fremragende eksempel på investering i fællesskabet var lanceringen på festivalen af European State Architect Network, som var et resultat af netværkssamarbejdet mellem fire forskellige statsarkitekter fra Irland, Nederlandene, Sverige og den flamske region i Belgien og to byarkitekter fra Bruxelles og Groningen.

Alene åbningen af festivalen og overrækkelsen af priserne for det nye europæiske Bauhaus tiltrak over 2 000 deltagere (fysisk til stede og online). I alt var over 100 talere og kunstnere på podiet, og omkring 200 000 personer fulgte de mange arrangementer og præsentationer.

Den første festival for det nye europæiske Bauhaus (9.-12. juni 2022) var det største arrangement for fællesskabet for det nye europæiske Bauhaus siden lanceringen af initiativet og samlede over 200 000 mennesker online og offline i Bruxelles og i medlemsstaterne. Det vigtigste mål med festivalen var ved et fysisk arrangement at kommunikere, hylde og drøfte god praksis, der gør vores levesteder og daglige oplevelser mere æstetiske, bæredygtige og inkluderende. Arrangementet var bygget op omkring tre hovedsøjler: FAIR (udstilling af initiativer vedrørende det nye europæiske Bauhaus), FEST (kulturprogram) og FORUM (drøftelser om emner vedrørende det nye europæiske Bauhaus).

Gennem det seneste år har arrangementer tilrettelagt af og for fællesskabet for det nye europæiske Bauhaus skabt mange anledninger til at udveksle idéer, skabe debat om emner vedrørende det nye europæiske Bauhaus og undersøge mulighederne for fremtidigt samarbejde. Arrangementer vedrørende det nye europæiske Bauhaus kan også øge initiativets synlighed over for personer, der endnu ikke kender det, demonstrere det igangværende arbejde og skabe kontakt mellem forskellige fagområder og lokalsamfund. Kommissionen kender til mere end 120 decentrale/uafhængige arrangementer vedrørende det nye europæiske Bauhaus, der blev afholdt mellem november 2021 og november 2022, og mange af dem havde fokus på udveksling af god praksis mellem medlemmerne af de forskellige fællesskaber på tværs af landegrænser og fagområder. Kommissionens repræsentationer i medlemsstaterne afholdt også arrangementer vedrørende det nye europæiske Bauhaus i partnerskab med lokale og nationale interessenter og organisationer.

Blandt årets højdepunkter var lanceringen af laboratoriet for det nye europæiske Bauhaus og udvidelsen i april af fællesskabet til at omfatte virksomheder og offentlige myndigheder. Afsløringen af vinderen af den internationale arkitektkonkurrence inspireret af det nye europæiske Bauhaus for opførelsen af en ny bygning i Sevilla, der skal huse 400 forskere ved Kommissionens Fælles Forskningscenter, tiltrak også stor opmærksomhed. Endelig skabte meddelelser om finansieringsmuligheder og forslagsindkaldelserne vedrørende det nye europæiske Bauhaus et stort engagement i løbet af året. Af eksempler kan nævnes de åbne indkaldelser af støtte til borgere og byer i marts, fyrtårnsdemonstratorerne i maj, de 60 CrAFT-byer i september og den åbne forslagsindkaldelse NEB IUA vedrørende innovative projekter i byerne i oktober.

Priserne for det nye europæiske Bauhaus i 2022 (januar til juli) og festivalen for det nye europæiske Bauhaus (februar til juni) var de to vigtigste og mest virkningsfulde kampagner, som blev lanceret under initiativet i 2022. Begge kampagner blev gennemført gennem flere kanaler og på flere sprog.

Det nye europæiske Bauhaus opfordrer til kollektiv handling på flere niveauer og til borgerdeltagelse i opbygningen af en mere æstetisk, bæredygtig og inkluderende fremtid. Siden lanceringen har kommunikation været en central del af initiativets arbejde for at fremme inddragelse af offentligheden og borgerdeltagelse.

Efterhånden som initiativet om et nyt europæisk Bauhaus transformerer vores levemiljøer og tilgange i praksis, bliver priserne for det nye europæiske Bauhaus også tilpasset, så de afspejler udviklingen. Ved uddelingen af priserne for det nye europæiske Bauhaus i 2023 bliver det geografiske omfang ud over EU for første gang udvidet til at omfatte projekter, der gennemføres på Vestbalkan, i overensstemmelse med et af de langsigtede mål for det nye europæiske Bauhaus om at indlede en global samtale, samarbejde og lære af hinanden om at finde lokale løsninger på globale udfordringer. I forbindelse med det europæiske år for færdigheder vil der ud over de projekter, der er etableret af "New European Bauhaus Champions", og særligt bemærkelsesværdige idéer fra "New European Bauhaus Rising Stars", desuden blive afsat et yderligere indsatsområde med titlen "New European Bauhaus Education Champions", der skal omhandle initiativer med fokus på uddannelse og læring. Der uddeles i alt 345 000 EUR til 15 initiativer under de tre indsatsområder som hjælp til at videreudvikle og udbrede projekter og koncepter. Prismodtagerne offentliggøres ved en officiel ceremoni i juni 2023, hvor Europa-Kommissionen er vært.

Mange af prismodtagerne ved de to første prisuddelinger har bekræftet, at prisen har haft en positiv og varig effekt på deres projekter. De fremhæver fordelene ved at være en del af et fællesskab med samme værdier og det skub, som prisen for det nye europæiske Bauhaus og den tilhørende finansiering har givet projekterne, så der nu sker de første synlige forandringer lokalt. Frem for alt er modtagerne af priserne for det nye europæiske Bauhaus pionerer, der går foran som et godt eksempel på, at bæredygtige og inkluderende løsninger af høj kvalitet er mulige og inspirerer mange andre til at følge trop.

Et af de vindende projekter i 2021, det spanske projekt NEST, der fik prisen i kategorien "løsninger til fælles udvikling af bebyggede omgivelser og natur", er efterfølgende også blevet udvalgt til EIT's accelerator-program for nystartede virksomheder. Det markerer en ny tilgang, hvor det nye europæiske Bauhaus fungerer som en slags tragt, hvor idéer bliver til forretninger, opstartsvirksomheder udvikler sig til vækstvirksomheder i stor skala, og hvor der samtidig etableres synergier med EU-instrumenterne.

For mange finalister og vindere var prisen en opfordring til yderligere aktiviteter, der følger værdierne for det nye europæiske Bauhaus. Et fremragende eksempel er "Bauhaus in Residence Vienna 2023 Programme", som de østrigske vindere af prisen for det nye europæiske Bauhaus i 2022 (Gleis 21, einszueins Architektur & Schwarzatal) tilbød de 52 finalister i 2022. I løbet af programmet vil fire finalister til priserne for det nye europæiske Bauhaus 2022 blive inviteret til at arbejde med emnet "smukt, bæredygtigt, sammen" i en måned i Wien. Det græske Odyssea-akademi, som vandt en pris i 2022 for deres projekt til fremme af faglig integration af sårbare grupper, planlægger også at invitere og være vært for andre prisvindere i Grækenland.

De to uddelinger af priserne for det nye europæiske Bauhaus i 2021 og 2022 (mere end 3 000 ansøgninger modtaget i alt) er blandt initiativets mest synlige og håndgribelige aktiviteter indtil videre. Priserne for det nye europæiske Bauhaus sætter fokus på projekter og idéer, der er i overensstemmelse med principperne for det nye europæiske Bauhaus og har indvirkning på lokalsamfund i regionerne i hele EU, også i landområderne. Ved de to uddelinger af priserne for det nye europæiske Bauhaus blev et samlet beløb på 795 000 EUR uddelt til i alt 38 prismodtagere. Ved begge anledninger blev der uddelt priser for afsluttede projekter, de såkaldte NEB Awards, og priser for koncepter og idéer udviklet af unge talenter på 30 år eller yngre, de såkaldte New European Bauhaus Rising Stars. I 2022 blev konceptet for priserne justeret efter de vigtigste tematiske akser fra designfasen for det nye europæiske Bauhaus som defineret i meddelelsen om det nye europæiske Bauhaus: genetablering af forbindelsen til naturen, reetablering af en følelse af at høre til, prioritering af de steder og mennesker, der har mest brug for det, og behovet for langsigtet livscyklustankegang i det industrielle økosystem. Derudover blev ligelig geografisk fordeling af prisvinderne tilsigtet. I 2022 var en af vinderne af den offentlige afstemning et projekt fra Cypern, og det tyder på, at det nye europæiske Bauhaus gradvist øger rækkevidden og den offentlige anerkendelse i de mindre medlemsstater.

Priserne for det nye europæiske Bauhaus er en særlig måde at støtte lokale initiativer på i praksis. Priserne er en anerkendelse og hyldest til gennemførte aktiviteter, og de skal støtte de yngre generationer i fortsat at udvikle nye koncepter og idéer. De skaber synlighed for eksempler og koncepter, der viser, at der findes smukke, bæredygtige og inkluderende steder i vores lande og lokalsamfund, som anvendes i praksis og udstikker kursen for fremtiden.

Yderligere projekter iværksat af fællesskabet for det nye europæiske Bauhaus vil blive startet op under laboratoriet for det nye europæiske Bauhaus i begyndelsen af 2023. Enheder fra medlemsstater, der indtil dette tidspunkt er underrepræsenteret i projektet under laboratoriet, opfordres til at deltage.

· New European Bauhaus of the Mountains har til formål at gennemføre det nye europæiske Bauhaus på regionalt plan med særligt fokus på Sydtyrol. Projektet er drivkraften bag en transformation af steder, offentlige rum og bygninger i bjergene.

·Nordic carbon neutral Bauhaus har til formål at samle kreative kræfter, der kan være med til at udvikle, hvordan fremtidens bebyggede miljøer og byer skal se ud. Initiativet er igangsat af regeringerne i fem nordiske lande (Danmark og den selvstyrende region Færøerne, Finland, Sverige, Island og Norge). I november 2022 tilsluttede Estland sig Nordic Bauhaus.

·NEB goes South er et projekt iværksat af seks arkitektskoler i Sydeuropa (Porto, Valencia, Toulouse, Bologna, Zagreb, Athen). Under initiativet drøftes de konkrete problemer og løsninger, som de sydeuropæiske regioner står over for i forbindelse med miljø- og samfundskriser, og initiativet ønsker at inspirere til ændringer af uddannelserne som baggrund for en ny faglig kultur, der fremmer et mere bæredygtigt bebygget miljø i overensstemmelse med værdierne for det nye europæiske Bauhaus.

Ud over de projekter, der ledes af Kommissionen, ledes tre projekter under laboratoriet for det nye europæiske Bauhaus af fællesskabet for det nye europæiske Bauhaus. I projekterne varetager medlemmer af fællesskabet for det nye europæiske Bauhaus selv aktiviteter for at skabe forandringer på bestemte steder eller i bestemte sammenhænge.

Som næste skridt skal laboratoriet for det nye europæiske Bauhaus om Ukraine fortsætte med at opbygge kapacitet i lokale kommuner sammen med interessenterne. De første ekspertvurderinger af de mest presserende prioriteter har vist, at der er behov for udveksling og justering af viden og ekspertise, f.eks. med henblik på bæredygtig genopbygning, energieffektivitet og deltagelsesbaserede processer og byplanlægning. I foråret 2023 lanceres en række webinarer for kommuner i Ukraine om forskellige aspekter af genopbygningen.

Som et første pilotprojekt har medlemmerne af rundbordsgruppen på højt plan Shigeru Ban (Japan), Hubert Trammer (Polen) og Mária Beňačková Rišková (Slovakiet) sammen med partnerne i nyt europæisk Bauhaus gennemført "Paper Partition System" , som er en enkel, men effektiv løsning til at øge privatlivets fred i indkvarteringscentre (f.eks. offentlige bygninger eller sportscentre), der midlertidigt huser mennesker, som søger husly.

Efter den russiske aggressionskrig mod Ukraine er projektet Actions for Ukraine under laboratoriet for det nye europæiske Bauhaus blevet udviklet. Som en del af et økosystem af europæiske programmer, der har til formål at hjælpe Ukraine, har det nye europæiske Bauhaus først og fremmest haft til opgave at samle forskellige igangværende initiativer og igen udnytte netværkets styrke og kollektive viden. Under laboratoriet for det nye europæiske Bauhaus og i samarbejde med ukrainske partnere blev projektet udviklet med tre prioriterede akser: nødindkvartering, cirkulære boliger og webinarer til kapacitetsopbygning.

I 2022 blev første fase afsluttet af projektet Innovative Funding Solutions under laboratoriet for det nye europæiske Bauhaus. Målet med projektet er at yde finansiel støtte til mindre støttemodtagere i Europa, der kæmper for at få adgang til de generelle og ofte komplekse EU-finansieringskanaler gennem EU-indkaldelser og -programmer. I 2023 bliver der udviklet et pilotprojekt med titlen "NEB Funding Solutions Hub", der omfatter både finansiering via velgørenhed og crowdfunding. Det såkaldte Hub skal fungere som en kvikskranke for både velgørende organisationer og projektinitiativtagere, og det skal sætte øget fokus på sektoren og gøre den mere effektiv.

På grundlag af kompasset vil der blive udviklet mere specifikke evalueringsrammer i de kommende år. For det første vil der blive udviklet kriterier for bygninger og bebyggede miljøer, som inddrager de tre dimensioner af det nye europæiske Bauhaus: bæredygtighed, æstetik og inklusion. I næste trin bliver arbejdet fokuseret om tekstilsektoren. Mærkningsordningen for det nye europæiske Bauhaus bliver udviklet med tæt sammenhæng med eksisterende rammer som f.eks. LEVELs eller mærket for bæredygtige tekstiler. De første resultater bør foreligge inden udløbet af den nuværende Kommissions mandat.

Kompasset for det nye europæiske Bauhaus offentliggøres som bilag til denne rapport. Kompasset definerer ambitionsniveauer for initiativer ved start af projekterne og udgør en håndgribelig, reelt deltagelsesbaseret og tværfaglig vejledende ramme til beslutningstagere, der ønsker at anvende filosofien bag det nye europæiske Bauhaus inden for deres område. I kompasset inddrages både den nyeste litteratur om de enkelte værdier og principper for det nye europæiske Bauhaus og for brugen heraf i andre EU-programmer, -publikationer og -forpligtelser såsom rapporten under den åbne koordinationsmetode "En fælles arkitekturkultur — investering i et miljø af høj kvalitet for alle", Davos-erklæringen eller de mange søjler i den europæiske grønne pagt, især renoveringsbølgen. Definitionerne suppleres med eksempler, vejledende principper og vurderingsværktøjer. Kompasset for det nye europæiske Bauhaus har også til formål at fremme udviklingen af offentlige politikker og finansieringsinitiativer vedrørende det nye europæiske Bauhaus, både på EU-plan og i medlemsstaterne.

Mærkningsstrategien blev udviklet for at præcisere de generelle kriterier for udvælgelse og evaluering af projekter og initiativer vedrørende det nye europæiske Bauhaus. Mærkningsstrategien gennemføres inden for rammerne af Europa-Parlamentets forberedende foranstaltning vedrørende "videnstyringsplatformen for det nye europæiske Bauhaus". Mærkningsstrategien er inddelt i to niveauer: Det første niveau er kompasset for det nye europæiske Bauhaus, som er en ramme, der uddyber definitionerne af de tre værdier samt principperne for det nye europæiske Bauhaus, der kan anvendes til projekter i forskellige sektorer. Det andet niveau er en række detaljerede kriterier for specifikke kategorier af projekter, f.eks. vedrørende bebyggede miljøer eller tekstiler.

I dette kapitel sættes fokus på tre initiativer blandt de projekter, der ledes af Kommissionen, og som allerede har givet resultater i 2022: mærkningsstrategien — et projekt til udvikling af værktøjer til at udpege og anerkende de elementer, der gør specifikke initiativer berettigede til at høre under nyt europæisk Bauhaus, et projekt om innovative finansieringsløsninger og et projekt, der skal bidrage til at håndtere nødsituationen i Ukraine. Projektet vedrørende Ukraine blev oprettet under laboratoriet efter indledningen af Ruslands aggressionskrig og er et udtryk for, at fællesskabet for det nye europæiske Bauhaus ønsker at støtte Ukraine.

De projekter, der ledes af Kommissionen, er blevet besluttet på grundlag af resultaterne af den fælles skabelsesfase. Finansiering, regulering, færdigheder/uddannelse og mærkning var af fællesskabet blevet udpeget som vigtige katalysatorer for en transformation af det bebyggede miljø og for gennemførelsen af projekter vedrørende det nye europæiske Bauhaus.

Projekter under laboratoriet for det nye europæiske Bauhaus. © Den Europæiske Union 2022

Projekter under laboratoriet for det nye europæiske Bauhaus foreslås og ledes enten af Kommissionen eller af konsortier bestående af forskellige medlemmer af fællesskabet for det nye europæiske Bauhaus. Projektpartnerskaber skal kombinere en række forskellige discipliner og relevante kompetencer, og de skal omfatte deltagere fra forskellige EU-medlemsstater. Projekterne forventes at igangsætte en forandringsproces, og de bør desuden via resultaterne danne grundlag for politikudformning og stille åbne læringsmuligheder til rådighed for medlemmer af fællesskaberne for det nye europæiske Bauhaus, og projekterne bør kunne afprøves og kopieres i forskellige typer kontekst.

Laboratoriet for det nye europæiske Bauhaus fungerer efter devisen "fra tanke til handling", og her skal man i fællesskab skabe, udvikle prototyper og afprøve de værktøjer, løsninger og politiske tiltag, der kan formidle de ønskede forandringer i praksis.

Forskellige typer af enheder er blevet betroet med den nye rolle — fra nationale innovationsagenturer og nationale centre for arkitektur til kultur- og sportsministerier, miljø- og energiministerier og et indenrigsministerium. Den institutionelle mangfoldighed afspejler initiativets tværfaglige og tværsektorielle dimensioner og beriger udvekslingerne på tværs af netværket. De nationale kontaktpunkter mødes regelmæssigt digitalt og én gang under hvert formandskab i den pågældende medlemsstat. Efter et første vellykket møde i Paris finder det næste møde sted i Malmø under det svenske formandskab i juni 2023. Det svenske formandskab vil også medtage et arrangement om det nye europæiske Bauhaus ved landets største politiske kulturarrangement "Mennesker og kultur". Under det tjekkiske formandskab blev der afholdt en række arrangementer vedrørende det nye europæiske Bauhaus, herunder to arrangementer i Brno.

Med henblik på yderligere at skabe sammenhæng i og koordinere indsatsen på nationalt plan vedrørende initiativet udpegede alle medlemsstater nationale kontaktpunkter for det nye europæiske Bauhaus. De nationale kontaktpunkter indsamler oplysninger om relevante udviklinger på det nationale område og deltager i et uformelt EU-netværk til udveksling af oplysninger og erfaringer. De er afgørende for formidlingen af oplysninger om det nye europæiske Bauhaus i medlemsstaterne.

Som enkeltpersoner fungerer medlemmerne som ambassadører for det nye europæiske Bauhaus i deres lande og lokalsamfund og deltager i aktiviteter og arrangementer vedrørende det nye europæiske Bauhaus, f.eks. festivalen for det nye europæiske Bauhaus i 2022, hvor mange medlemmer deltog aktivt som talere eller i tilrettelæggelsen af sideløbende arrangementer. Medlemmerne af rundbordsgruppen på højt plan deltager også aktivt i projekter vedrørende laboratoriet for det nye europæiske Bauhaus. Senest er de begyndt at nedsætte deres egne arbejdsgrupper vedrørende det nye europæiske Bauhaus. Pia Maier Schriever udvikler f.eks. det æstetiske aspekt under det nye europæiske Bauhaus yderligere sammen med en gruppe af eksperter med forskellig baggrund.

Siden konceptudviklingen og helt frem til gennemførelsesfasen har initiativet haft stor gavn af input fra de 19 medlemmer af rundbordsgruppen på højt plan, hvor målet er at udbrede initiativet ud over EU's politiske instrumenter. De mangfoldige kulturelle og geografiske indgange fra Europa, Asien og Afrika tilføjer værdifulde perspektiver til det nye europæiske Bauhaus. Som gruppe har de bidraget med en rapport til den fælles skabelsesfase for det nye europæiske Bauhaus, og de spillede også en vigtig rolle i udarbejdelsen af meddelelsen om det nye europæiske Bauhaus fra september 2021. De fungerer som sparringspartnere for Kommissionens formand og kommissærerne med henblik på at afprøve idéer og udbrede initiativet.

Vennerne er geografisk fordelt på samme måde som partnerne. Halvdelen af alle Venner er at finde i fire medlemsstater (Tyskland, Spanien, Frankrig og Italien). Mange Venner er aktive inden for arkitektur, design og byudvikling. En større geografisk spredning af Venner og en udvidelse af fællesskabet til at omfatte flere enheder på lokalt og regionalt plan samt dem, der beskæftiger sig med unge, inklusion, kunst og kultur, er en udfordring, der skal løses i den nærmeste fremtid. Det nye europæiske Bauhaus vil også udvikle formater for mere aktiv udveksling og netværkssamarbejde mellem medlemmerne af fællesskabet.

Det nye europæiske Bauhaus har ambition om at skabe håndgribelige forandringer i praksis, og en stor del af forandringerne sker i lokale og regionale sammenhænge. Derfor spiller landdistrikter, byer og regioner en central rolle, når det drejer sig om at gøre det nye europæiske Bauhaus mere tilgængeligt og inddrage borgerne i omstillingsprocessen. Nogle af de offentlige enheder, der har sluttet sig til fællesskabet for det nye europæiske Bauhaus som Venner, er den selvstyrende provins Bolzano, der koordinerer projektet NEB of the Mountains under laboratoriet for det nye europæiske Bauhauset, og regionen Hauts-de-France, der gennemfører det europæiske initiativ for byområder (EUI) under samhørighedspolitikken. Det er afgørende, at flere regioner og lokale offentlige aktører tilslutter sig som Venner, for at lokale projekter vedrørende det nye europæiske Bauhaus kan udbredes i hele Europa, og blomstrende lokale fællesskaber vedrørende det nye europæiske Bauhaus kan opstå.

Venner kan også tage initiativ til at samle og aktivere fællesskaber af interessenter eksempelvis på morgenmøder, f.eks. de møder, der afholdes af Maptionnaire, finsk ven af det nye europæiske Bauhaus, med det formål at skabe en platform, hvor finske interessenter i det nye europæiske Bauhaus kan udveksle praksis vedrørende inddragelse af lokalsamfundene.

Designkollektivet Arup har eksempelvis tilbudt bistand til Concomitentes, som er partner i det nye Bauhaus, til et projekt om kunstnerisk og kulturel praksis med fokus på bæredygtighed og borgerdeltagelse. Drees&Sommers, som er en vigtig aktør i ejendomssektoren, lancerede initiativet "Re-Building Europe", hvor et stort erhvervsfællesskab deltager. På en række workshops undersøger en blanding af virksomheder, investorer, ejendomsselskaber, arkitekter, ingeniører, kommuner og beboere løsninger, der placerer Europa som førende og innovator inden for bæredygtighed, digitalisering og beredskab.

Da grundlaget for fællesskabet var blevet etableret, stod det klart, at det nye europæiske Bauhaus også kunne have fordel af mere aktivt at inddrage erhvervslivet og de offentlige myndigheder, navnlig i regioner og byer. Derfor blev der i foråret 2022 åbnet en ny permanent forslagsindkaldelse til at blive Venner af det nye europæiske Bauhaus. Siden da har over 80 Venner tilsluttet sig netværket. Vennerne spiller en afgørende rolle for fællesskabet. De kan tilbyde at være værter eller sponsorer for projekter vedrørende det nye europæiske Bauhaus, og de finansierer eller støtter på anden måde projekter i deres by eller region og hjælper med gennemførelsen af projekterne.

I Spanien bruger den galiciske sundhedstjeneste fortællingen om det nye europæiske Bauhaus og deres status som officiel partner for det nye europæiske Bauhaus til at lede et regionsdækkende projekt, der ser sundhedssektoren som en drivkraft for kulturel og social omstilling baseret på bæredygtighed. I Frankrig ønsker Unisson(s)-bevægelsen at starte en ny tværfaglig arkitektonisk bevægelse i tråd med det nye europæiske Bauhaus med det formål at skabe et kollektivt ønske om at ændre praksis i retning af en kulstoffattig og organisk arkitektur. Flere nederlandske partnere i det nye europæiske Bauhaus har sammen med ukrainske designere i Nederlandene iværksat et netværk for fysisk design med henblik på genopbygning af Ukraine . Netværket fokuserer på kapacitetsopbygning i form af jobmatching for ukrainere, forelæsninger, konferencer, møder og studiebesøg.

Partnerne i det nye europæiske Bauhaus gennemfører også håndgribelige forandringer i praksis i mere lokale sammenhænge. Centret for ingeniørvirksomhed og udvikling lancerede NEBbyAYR-bevægelsen i byen Matosinhos (Portugal). Centret inddrager de unge generationer i den tidlige udformning af design, prototypefremstilling og udbredelse af innovative byløsninger og blev tildelt prisen for det nye europæiske Bauhaus i 2021.

Det nye europæiske Bauhaus har ikke blot skabt sin egen bevægelse. Det har også inspireret andre til at arbejde sammen om værdierne for det nye europæiske Bauhaus. Den europæiske trævaresektor har f.eks. lanceret Wood4Bauhaus, som er en åben platform, der skal skabe kontakt til byggeindustrien og alle involverede interessenter. Den nyligt etablerede europæiske modealliance er et andet eksempel på et tværnationalt initiativ, der er inspireret af det nye europæiske Bauhaus. På et todages modetopmøde i Tyskland i marts 2022 samlede Fashion Council Germany, der er partner i nyt europæisk Bauhaus, de førende europæiske modeorganisationer for at danne en forandringskoalition for fremtiden for europæisk mode med fokus på bæredygtighed og kreativitet. 25 europæiske modeorganisationer sluttede sig til alliancen med det formål at fremme et blomstrende, bæredygtigt og inkluderende europæisk modeøkosystem.

Det nye europæiske Bauhaus ser det som en af sine vigtige opgaver at øge tilstedeværelsen i regioner og lande, herunder landdistrikter, hvor der indtil videre kun er få partnerskabsaktiviteter vedrørende det nye europæiske Bauhaus. Færre partnere betyder ikke automatisk færre aktiviteter vedrørende det nye europæiske Bauhaus. Der er også medlemsstater, hvor det nye europæiske Bauhaus er meget populært, men hvor der kun er få partnerorganisationer, for eksempel Estland.

Partnerne er nonprofitorganisationer og omfatter NGO'er, fonde og uddannelses- og forskningsenheder såsom universiteter og andre videregående uddannelsesinstitutioner. Fra starten har partnerne fungeret som sparringspartnere og ambassadører for initiativet. De har været foretrukne aktører i processen til fælles skabelse af det nye europæiske Bauhaus. I forløbet er de blevet opfordret til at bidrage til at udforme initiativets vigtige værktøjer, herunder laboratoriet for det nye europæiske Bauhaus, hvor partnerne leder en række projekter vedrørende det nye europæiske Bauhaus med forskellige tematiske prioriteter. De har også deltaget i udformningen af kompasset for det nye europæiske Bauhaus (se bilaget) og i vigtige arrangementer som f.eks. festivalen for det nye europæiske Bauhaus.

Det nye europæiske Bauhaus når ud til flere millioner mennesker i hele Unionen og har udviklet sig til en bevægelse, der stadig har et enormt vækstpotentiale. Fællesskabets rolle har ikke kun været at udbrede budskaberne om det nye europæiske Bauhaus men også at overføre viden til samfundet og udvikle løsninger i fællesskab. Lokale og internationale organisationer i hele Europa på områder såsom kultur, uddannelse, arkitektur, kulturarv, skovbrug, byggeri og boliger eller mode blandt mange andre mødes for at præsentere deres arbejde og undersøge, hvordan bestræbelserne kan kombineres. Et netværk af ligesindede organisationer fra forskellige områder og af forskellig oprindelse og størrelse kan fremme en dagsorden hurtigere end de enkelte enheder alene.

Et af projekterne til indkaldelsen, "The school for the refugees", er en del af det polske projekt "Otwieramy szkoły" (Vi åbner skolerne) og omfatter en række sociale foranstaltninger, der har til formål at løse aktuelle problemer i uddannelsessektoren gennem design. Deres mål er at give ukrainske flygtningebørn en følelse af sikkerhed og tilhørsforhold. I oktober 2022 fik skolen besøg af Ukraines førstedame, Olena Zelenska, og projektet modtog en pris på en udstilling afholdt af sammenslutningen af polske arkitekter som et projekt, der tager kriseudfordringer op. En anden prismodtager var den japanske arkitekt Shigeru Bans, der modtog prisen for sin løsning til et papirfordelingssystem (se laboratoriet for det nye europæiske Bauhaus vedrørende "tiltag for Ukraine").

I foråret 2022 lancerede laboratoriet for det nye europæiske Bauhaus en indkaldelse vedrørende transformation af læringssteder. Indkaldelsen har til formål at fremme nye måder at leve sammen på uden at skade miljøet yderligere, gøre små projekter mere synlige som led i initiativet om et nyt europæisk Bauhaus og skabe et tværnationalt netværk af ligesindede projektiværksættere og mulige partnere. Det kræver ikke blot, at de næste generationer undervises i at respektere og beskytte biodiversiteten, men også at vi er parate til at aflære skadelig adfærd og ændre vores egen tankegang. Vores uddannelsesinstitutioner spiller en vigtig rolle i den henseende. Indkaldelsen har til formål at samle initiativer, der gør en forskel for, hvor og hvordan folk lærer — fra klasseværelser til gader, legepladser og biblioteker. Indkaldelsen blev lanceret samtidig med koalitionen for klimauddannelse i februar 2022, og den lukkede ved udgangen af 2022. Mere end 190 deltagere fra hele EU og uden for EU indsendte forslag, herunder fra Mexico, Tyrkiet og Ukraine. Projekterne er meget forskelligartede af omfang og type og rækker fra universiteter, der ønsker at inddrage studerende i renoveringen af universitetsområdet, til kunstnere, der afholder workshops om klimauddannelse for børn.

Allerede nu foreslår flere uddannelsesinstitutioner enten nye læseplaner baseret på værdierne for det nye europæiske Bauhaus eller ansætter unge forskere til at gennemføre projekter vedrørende det nye europæiske Bauhaus. Delft University of Technology har ansat en juniorforsker, der skal arbejde på fyrtårnsprojektet vedrørende det nye europæiske Bauhaus, NEB STAR. En særlig ph.d.-stilling tildelt af det irske forskningsråd til en forsker ved University College Dublin har til formål at undersøge mulighederne for gennem det nye europæiske Bauhaus at fremme en retfærdig overgang til en lavemissionsøkonomi som et ønskværdigt mål for irske byer. Yderligere forskningsprojekter baseret på det nye europæiske Bauhaus på University College Dublin, der gennemføres i partnerskab med lokale myndigheder og industrien, omhandler emner som kulturarv, adaptiv genbrug af tomme religiøse bygninger, kulstoffattigt design og fælles design af klimarobuste kvarterer. På samme måde har det norske universitet for videnskab og teknologi oprettet en ph.d.-stilling, hvor forskningsemnet er kunstsektoren med udgangspunkt i det nye europæiske Bauhaus. Den europæiske sammenslutning af kreative industrier arbejder i øjeblikket på en europæisk masteruddannelse, hvor principperne for det nye europæiske Bauhaus er indarbejdet. Målet er at formidle idéerne om det nye europæiske Bauhaus til store modevirksomheder og arbejde med grøn og digital innovation. Det nye europæiske Bauhaus er nu et emne af interesse for eCAADe (Education and Research in Computer-Aided Architectural Design in Europe), som er det vigtigste uddannelses- og forskerfællesskab i Europa med fokus på den digitale omstilling af arkitekturen. Dette års årlige konference blev afholdt af KU Leuven i Gent og var centreret om emnet "Fælles skabelse af fremtiden: inklusion i og gennem design", og konferencen bød på et særligt indlæg om det nye europæiske Bauhaus. Det nye europæiske Bauhaus bliver også i stigende grad integreret i dagsordenerne for arkitektuddannelser i Europa. Dette års årlige konference i Den Europæiske Sammenslutning for Arkitektundervisning (EAAE) med titlen "Towards a New European Bauhaus" i Madrid handlede udelukkende om bevægelsen. Bekæmpelse af klimaforandringer og opfyldelse af målene for bæredygtig udvikling danner nu rammen for den akademiske debat om uddannelse og arkitektfaget. Desuden arbejder projektet Bauhaus goes South igangsat af laboratoriet for det nye europæiske Bauhaus på at udvikle en undervisningsplan vedrørende det nye europæiske Bauhaus til universiteterne.

I den fælles udviklingsfase af det nye europæiske Bauhaus blev det tydeligt, at færdigheder og viden er afgørende for at fremskynde omstillingen af vores samfund og af økonomien og for at støtte dem, der driver den europæiske grønne pagt, både på medlemsstats- og EU-plan. Det nye europæiske Bauhaus udviklede flere projekter vedrørende færdigheder og viden, og Kommissionen vil fortsat fokusere på denne sektor — også inden for rammerne af det europæiske år for færdigheder i 2023. Som kommissionsformand Ursula von der Leyen bebudede på konferencen "Bauhaus Into the Woods" i november 2022, bliver der etableret et akademi for det nye europæiske Bauhaus, og det skal tilbyde uddannelse og vidensdeling med fokus på bæredygtigt byggeri, biobaserede materialer og cirkularitet. Projektet støttes med et tilskud på 1 mio. EUR fra fællesforetagendet for et cirkulært biobaseret Europa.

Europa-Kommissionens nye bygning, der huser Det Fælles Forskningscenter i Sevilla, er den første af Europa-Kommissionens bygninger, der helt fra de første designfaser er baseret på de konceptuelle rammer for det nye europæiske Bauhaus. Europa-Kommissionen udvalgte det konceptuelle oplæg til det fremtidige byggeri i en international arkitektkonkurrence. Bygningen kommer til at omslutte hele JRC's område med en sky af solpaneler, der giver ly og skygge til både torv, have og forskningsbygninger på samme måde som de pergolaer, der er typiske for Sevilla.

Det nye europæiske Bauhaus er en del af denne nye strategi og udgør en ny kanal for interaktion mellem Kommissionen og de lokale partnere i Bruxelles, både på regionalt og bymæssigt plan, da inddragelse altid sættes i centrum for aktiviteterne under det nye europæiske Bauhaus. Der blev eksempelvis arrangeret en workshop vedrørende det nye europæiske Bauhaus inden for rammerne af Bruxelles-regionens udvikling af en ny plan for EU-kvarteret for at undersøge, hvad andre i området forventer af en offentlig aktør som Kommissionen.

Europa-Kommissionen arbejder også på at gennemføre initiativer vedrørende det nye europæiske Bauhaus som led i Kommissionens egen ejendomsstrategi og dens ansvar som en vigtig aktør i det europæiske kvarter i Bruxelles. Siden februar 2021 har Kommissionen gennemført en ny langsigtet strategi for fast ejendom. Strategien omfatter en meddelelse fra Kommissionen og en handlingsplan om "Grøn omstilling i Kommissionen", hvor principperne i den grønne pagt er indarbejdet tillige med erfaringerne fra den globale pandemi, der har ført til nye hybride arbejdsmåder. Med meddelelsen fastlægger Kommissionen en køreplan for, hvordan institutionen kan være klimaneutral senest i 2030.

Desuden vedtog Rådet i juni 2022 en henstilling om læring med henblik på miljømæssig bæredygtighed. Med direkte henvisning til de kulturelle og kreative dimensioner, som det nye europæiske Bauhaus bidrager med til den europæiske grønne pagt, indeholder henstillingen en anbefaling om at investere i grønt og bæredygtigt udstyr, ressourcer og infrastruktur (bygninger, grunde og teknologi) til læring, socialisering og fritidsaktiviteter for at sikre sunde og modstandsdygtige læringsmiljøer.

På interinstitutionelt plan var en af de vigtigste politiske udviklinger vedtagelsen i november 2021 af Rådets konklusioner om kultur, arkitektur og bebyggede miljøer af høj kvalitet som centrale elementer i initiativet om et nyt europæisk Bauhaus. I Rådets konklusioner opfordres medlemsstaterne til i højere grad at integrere initiativet og principperne og tilgangene for den cirkulære økonomi i de nationale udviklingsstrategier for den sociale økonomi og territorialudvikling. I overensstemmelse med Rådets konklusioner og rapporten fra gruppen af EU-medlemsstaternes eksperter under den åbne koordinationsmetode om investering i arkitektur og bebyggede miljøer af høj kvalitet for alle (2021) omfatter den nyligt vedtagne arbejdsplan på kulturområdet 2023-2026 en specifik foranstaltning vedrørende fremme af initiativet om et nyt europæisk Bauhaus gennem udvekslinger mellem ekspertnetværker ud over under den åbne koordinationsmetode og regelmæssige møder mellem de europæiske direktører for arkitekturpolitikker til drøftelse af mulige initiativer til at skabe bebyggede miljøer af høj kvalitet for alle, herunder i landdistrikter og fjerntliggende områder såsom regioner i den yderste periferi.

Med henblik på at udvikle en fremadrettet forsknings- og innovationsdagsorden for det nye europæiske Bauhaus afholdt Kommissionen en workshop på højt plan om "Forskning og innovation for det nye europæiske Bauhaus", og efterfølgende blev rapporten "Horizon Europe-New European Bauhaus Nexus Report" udgivet i februar 2022. På workshoppen deltog eksperter inden for arkitektur, bebyggede miljøer, design, klima og energi. Rapportens anbefalinger og forslag anvendes ved udarbejdelsen af Horisont Europa-arbejdsprogrammerne, og dermed kommer de i højere grad til at understøtte målsætningerne for det nye europæiske Bauhaus. Flere af forslagsindkaldelserne under Horisont Europa-arbejdsprogrammet for 2023-2024 tager udgangspunkt i rapporten.

Som et af Kommissionens nye lovgivningsmæssige initiativer, der støtter ambitionerne for den grønne pagt, blev der i forslaget til revision af direktivet om bygningers energimæssige ydeevne desuden indført en henvisning til det nye europæiske Bauhaus som et element i konteksten, og det nye europæiske Bauhaus blev også inddraget ved revisionen af byggevareforordningen.

·Omstillingsforløbet for et mere modstandsdygtigt, grønt og digitalt byggeøkosystem rummer yderligere muligheder for samarbejde med det nye europæiske Bauhaus. Et arbejdsdokument fra Kommissionens tjenestegrene til opstart af den fælles skabelsesproces i december 2021 indeholder flere henvisninger til det nye europæiske Bauhaus, herunder muligheder for at øge det årlige antal gennemgribende renoveringer. Laboratoriet for det nye europæiske Bauhaus nævnes som et muligt værktøj til at skabe en ramme, der understøtter modstandsdygtigt byggeri, herunder løsninger på strategiske afhængigheder.

·EU-strategien for bæredygtige og cirkulære tekstiler, som blev offentliggjort i marts 2022, indeholder forslag til tiltag vedrørende tekstilprodukters samlede livscyklus og til at støtte økosystemet i den grønne og den digitale omstilling. Strategien henviser til det nye europæiske Bauhaus som et tiltag, der skal omsætte den europæiske grønne pagt til håndgribelige initiativer, der fremmer en bæredygtig livsstil, herunder inden for mode, samtidig med at kravene til æstetik og inklusion opfyldes.

·I november 2022 blev omstillingsforløbet for nærhed og social økonomi lanceret med beskrivelser af, hvordan EU's sociale økonomi og lokale virksomheder kan blive mere modstandsdygtige, grønne og digitale. I alt deltog over 400 interessenter fra forskellige økosystemer i den fælles skabelsesproces, herunder fællesskabet for det nye europæiske Bauhaus, som bidrog til det endelige dokument enten individuelt eller via en særlig workshop, der blev afholdt i foråret 2022. I omstillingsforløbet henvises der til det nye europæiske Bauhaus som et initiativ, der har til formål at mobilisere forskellige fællesskaber på græsrodsniveau for at udvikle bæredygtige, berigende og inkluderende projekter. Med hensyn til vigtigheden af investeringer i social infrastruktur skal det særligt bemærkes, at der i dokumentet henvises til initiativet om økonomisk overkommelige boliger, som er et flagskibinitiativ for det nye europæiske Bauhaus. Desuden er der i omstillingsforløbet lagt vægt på betydningen af digital social innovation og Tech for Good med hensyn til at støtte projekter med socialt formål via metoder, der starter på græsrodsniveau.

Som beskrevet i meddelelsen om det nye europæiske Bauhaus bygger initiativet på en bred EU-politisk kontekst. Hovedfokus for det nye europæiske Bauhaus er ikke regulering, men snarere at give inspiration til Kommissionens øvrige initiativer og sikre integration af værdierne og principperne for det nye europæiske Bauhaus i EU's politiske beslutningsproces. Det gøres dels gennem finansieringen i en række EU-programmer og dels gennem et tæt samarbejde mellem nyt europæisk Bauhaus-teamet og Kommissionens andre tjenestegrene. For at styrke denne vekselvirkning er der nedsat en styregruppe med repræsentanter fra over 20 generaldirektorater og fra 15 EU-kommissærers kabinetter.

·Desuden blev der i mange medlemsstater i forbindelse med lanceringen af samhørighedspolitikkens programmer for 2021-2027 i 2022 afholdt arrangementer på højt plan med deltagelse af kommissær Ferreira og repræsentanter for regeringerne samt regionale og lokale myndigheder, hvor blandt andet det nye europæiske Bauhaus' målsætninger og idéer blev fremhævet for den nye programmeringsperiode.

·På en uformel konference mellem EU's ministre med ansvar for boligspørgsmål, som blev afholdt under det franske formandskab i marts 2022, erklærede EU's boligministre, at de ville fremme det nye europæiske Bauhaus og andre af Kommissionens værktøjer og initiativer (såsom renoveringsbølgen), der bekæmper overdreven jordinddragelse, og gøre en indsats for at skabe et inkluderende, tilgængeligt og hensigtsmæssigt boligmiljø.

·I Frankrig har kulturministeriet og boligministeriet under indkaldelsen "Engagés pour la qualité du logement de demain" tildelt 97 byggeprojekter en kvalitetsmærkning for økonomisk overkommelige og bæredygtige boliger af høj kvalitet i overensstemmelse med principperne for det nye europæiske Bauhaus, og der blev ydet skræddersyet støtte til 20 projekter.

·I Tyskland iværksatte det tyske miljøagentur (UBA) et internt forskningsprojekt med det formål at udarbejde anbefalinger for byområder: "Advancing the New European Bauhaus: Sustainable Mobility and Resilient Urban Spaces for a Better Quality of Life (AdNEB)".

·Den græske regering har for nylig nedsat en tværfaglig arbejdsgruppe om det nye europæiske Bauhaus under regeringen. Gruppen på flere niveauer blev etableret med deltagelse fra både miljø- og energiministeriet og kulturministeriet, professorer fra alle arkitektskoler i Grækenland, civilingeniører, repræsentanter for Grækenlands tekniske kammer og den græske arkitektsammenslutning samt repræsentanter for de lokale myndigheder.

·Det nye europæiske Bauhaus dannede konceptuelt grundlag for Slovakiets og Østrigs fælles tiltag Year of Climate Care 2022, der blev gennemført under ledelse af Slovakiets præsident. Tiltaget blev kurateret af Mária Beňačková Rišková fra rundbordsgruppen på højt niveau under det nye europæiske Bauhaus. Der blev afholdt en række arrangementer med fokus på klimaforandringerne og deres indvirkning på lokalsamfundene, herunder de kreative sektorer.

·Det nye europæiske Bauhaus er integreret i Irlands nye nationale politik Irish National Policy on Architecture, Places for People, der blev lanceret i maj 2022.

·Det svenske råd for bæredygtige byer og seks nordsvenske byer igangsatte også projektet "Visions of the North" med deltagelse af 11 kreative teams, der skal arbejde med omstillingen til klimaneutrale og bæredygtige byer for at udvikle nyt europæisk Bauhaus-metoder baseret på de seks byers unikke udgangspunkter og processer.

·I november 2022 afholdt den finske regering i samarbejde med Europa-Kommissionen, den svenske regering og Estlands regering arrangementet på højt plan New European Bauhaus Goes Into the Woods i Espoo (Finland). Arrangementet fokuserede på bæredygtig forvaltning af europæiske skove samt mulighederne for større kulstofneutralitet i byggesektoren ved brug af biobaserede materialer. Med deltagelse af Finlands og Estlands statsministre samt Sveriges vicestatsminister og kommissær Sinkevičius annoncerede kommissionsformand Ursula von der Leyen lanceringen af akademiet for det nye europæiske Bauhaus. I forbindelse med det europæiske år for færdigheder 2023 har initiativet til formål at fremme grønne og digitale færdigheder i byggesektoren.

Flere og flere medlemsstater integrerer det nye europæiske Bauhaus i deres egne aktiviteter og politikker. Dette sker delvist via de nationale kontaktpunkter, men også via andre ministerier i medlemsstaterne og gennem partnere og Venner af det nye europæiske Bauhaus. Dette kapitel indeholder nogle eksempler på specifikke foranstaltninger i medlemsstaterne:

Den europæiske pris for innovativ undervisning 2022 (årligt tema for nyt europæisk Bauhaus)

Programmet for et digitalt Europa

Tabel 2: Målrettede indkaldelser og tiltag, der har til formål at transformere det innovationsfremmende miljø og støtte innovation, der har til formål at integrere bæredygtighed, inklusion og æstetik i nye løsninger og produkter

Samarbejdsbaserede lokale forvaltningsmodeller for at fremskynde den symbolske omdannelse af bymiljøet og bidrage til initiativet om et nyt europæisk Bauhaus og målene i den europæiske grønne pagt

Støtte udrulningen af fyrtårnsprojekter under initiativet om et nyt europæisk Bauhaus i forbindelse med Horisont Europa

Endelig har flere tiltag vedrørende det nye europæiske Bauhaus bidraget til det europæiske ungdomsår i 2022: For eksempel lancerede Kommissionen en nyt europæisk Bauhaus-rute under Erasmus+ Discover EU-initiativet for at hjælpe 18-årige med at rejse rundt i Europa på en grøn måde.

Ud over de særlige indkaldelser og foranstaltninger vedrørende det nye europæiske Bauhaus fremmer en række bidragende indkaldelser og foranstaltninger også initiativet ved at medtage det nye europæiske Bauhaus som et element i konteksten eller som en prioritet (uden specifik budgettildeling til det nye europæiske Bauhaus). Det er eksempelvis tilfældet med det nyligt iværksatte udbud om en peerlæringsordning om arkitektur og bebyggede miljøer af høj kvalitet eller de fremtidige forslagsindkaldelser vedrørende kunstnerboliger under Kultur bevæger Europa.

Det nye europæiske Bauhaus støtter også borgere og lokalsamfund i at blive aktive aktører for at fremskynde den grønne omstilling i den lokale kontekst. Gennem sin deltagelsesbaserede tilgang ønsker det nye europæiske Bauhaus at inddrage civilsamfundet og mennesker i alle aldre og i al mangfoldighed. To dedikerede forslagsindkaldelser iværksat af EIT Community NEB omhandlede eksempelvis mindre projekter med stærkt fokus på at udvikle løsninger i lokalsamfundet i fællesskab med borgerne. Efter gode resultater med et indledende pilotprojekt i 2021 blev der ved indkaldelserne i 2022 "fælles skabelse af offentlige rum" og "borgerinddragelse i lokalsamfundet" vedrørende det nye europæiske Bauhaus udvalgt 18 borgerdeltagelsesbaserede projekter i 14 lande.

Initiativet om et nyt europæisk Bauhaus støtter ikke kun innovation i form af ny teknisk og teknologisk udvikling, men undersøger også kombinationer af nye og traditionelle teknologier og nye tilpasninger af lokale håndværk og viden. For eksempel var den første indkaldelse under Worth Partnership Project II dedikeret til det nye europæiske Bauhaus og udvalgte 65 erhvervspartnerskaber med nye designdrevne forretningsidéer. En anden indkaldelse, EIT Community NEB Booster fra 2021, yder støtte og finansiering til 20 lovende nystartede virksomheder og vækstvirksomheder med 50 000 EUR til hver virksomhed.

En anden vigtig dimension i omstillingen af vores leveområder og levemåder omhandler de industrielle økosystemer. Det nye europæiske Bauhaus støtter også innovation inden for produkter og tjenester, herunder digitale løsninger til det nye europæiske Bauhaus. Det bliver stadig vigtigere at udnytte digitale løsninger til støtte for initiativer vedrørende det nye europæiske Bauhaus, og det er netop emnet for projektet digiNEB.eu, som har til formål at bygge bro mellem digitale fællesskaber og fællesskaber vedrørende det nye europæiske Bauhaus og øge bevidstheden om EU's digitale løsninger for alle interessenter i det nye europæiske Bauhaus ved at etablere et paneuropæisk digitalt økosystem for det nye europæiske Bauhaus.

Ud over direkte finansiering til projekter vedrørende det nye europæiske Bauhaus under samhørighedspolitikken har Kommissionen under kommissær Ferreiras ledelse undertegnet partnerskabsaftaler og programmer til gennemførelse af samhørighedsfondene for perioden 2021-2027 med alle 27 medlemsstater, herunder specifikke henvisninger til det nye europæiske Bauhaus på partnerskabsaftale- eller programniveau. Medlemsstaternes øgede tilsagn til at støtte det nye europæiske Bauhaus via samhørighedspolitikkens programmer baner vej for at integrere gennemførelsen på regionalt og lokalt plan i perioden 2021-2027. Specifikke operationelle programmer omfatter allerede støtte til projekter vedrørende det nye europæiske Bauhaus lokalt, herunder Fonden for Retfærdig Omstilling i en af Tysklands kulregioner i Sachsen-Anhalt.

Med forslagsindkaldelsen "støtte til lokale initiativer under det nye europæiske Bauhaus" imødekommer samhørighedspolitikken behovet for at opbygge de lokale myndigheders kapacitet til at fremme lokale omstillingsprocesser gennem det nye europæiske Bauhaus. I indkaldelsen er der også fokus på nyt europæisk Bauhaus-transformationer af fysiske områder, herunder i landdistrikterne. 20 mindre og mellemstore kommuner modtager nu skræddersyet, tværfaglig ekspertstøtte lokalt for at kunne omsætte deres idéer om det nye europæiske Bauhaus til virkelighed med projekter, der spænder fra nye kunstcentre og kreative arbejdsområder til inklusion af romaer og fornyelse af forladte industriområder.

I juli 2022 lancerede Kommissionen og Den Europæiske Investeringsbank desuden en model for finansielle instrumenter: "nyt europæisk Bauhaus-modellen for territorial udvikling". Det er et frivilligt instrument som hjælp til myndigheder i EU-medlemsstaterne, der forvalter samhørighedspolitikken, når de skal udarbejde finansielle instrumenter og gøre brug af samhørighedsprogrammerne for at mobilisere offentlige og private ressourcer til støtte for projekter vedrørende det nye europæiske Bauhaus.

Anden generation af demonstratorer følger inden for rammerne af det europæiske initiativ for byområder under samhørighedspolitikken. Den indkaldelse, der blev offentliggjort i efteråret 2022, omfatter op til 50 mio. EUR fra Den Europæiske Fond for Regionaludvikling til støtte for innovative løsninger vedrørende det nye europæiske Bauhaus på bymæssige udfordringer, herunder inden for opførelse og renovering funderet på cirkularitet og kulstofneutralitet, bevarelse og transformering af kulturarv, tilpasning og transformering af bygninger til økonomisk overkommelige boligløsninger og fornyelse af byområder.

Som beskrevet i meddelelsen om det nye europæiske Bauhaus fokuserer det nye europæiske Bauhaus specifikt på håndgribelige forandringer i praksis, på økosystemer, der fremmer innovation, og på produkter og tjenester, der forbedrer livskvaliteten for borgerne og samtidig bidrager til ændrede tænkemåder på lang sigt, og de ambitioner afspejles i målsætningerne for den første generation af målrettede indkaldelser. De seks fyrtårnsdemonstratorer for det nye europæiske Bauhaus vil f.eks. blive gennemført 14 steder (12 EU-medlemsstater — Belgien, Tjekkiet, Tyskland, Danmark, Grækenland, Kroatien, Italien, Letland, Nederlandene, Portugal, Sverige og Slovenien — samt Norge og Tyrkiet). De vil blandt andet omfatte bygningsrenovering, cirkularitet, kunst, kulturarv, uddannelse, intelligente byer, kystområder samt fornyelse af byer og landområder. Når de seks fyrtårnsdemonstratorer er færdige, skal de skabe gennemgribende forandringer gennem håndgribelige resultater, der kan tilpasses og anvendes til læring i andre sammenhænge, og det skal føre til langsigtede fordele.

Flere EU-programmer er gået sammen i gennemførelsen af initiativet. De to hovedsøjler er Horisont Europa og Den Europæiske Fond for Regionaludvikling (EFRU). Programmet for det indre marked, programmet for et digitalt Europa og LIFE-programmet bidrager også. Gennem en vellykket mobilisering af de forskellige EU-programmer har en række målrettede indkaldelser — på i alt 106,3 mio. EUR — støttet gennemførelsen af det nye europæiske Bauhaus i 2021 og 2022. Initiativet om et nyt europæisk Bauhaus har fungeret som bindeled mellem og formidler af de allerede eksisterende finansieringsmekanismer og politikprogrammer. En oversigt over indkaldelserne findes i tabellerne nedenfor opdelt efter transformationsområde .

En af de største udfordringer for initiativet om et nyt europæisk Bauhaus var at mobilisere midler til at støtte og tilskynde til innovative og tværfaglige projekter, der indarbejder værdierne for det nye europæiske Bauhaus og sikrer gennemførelse af den grønne pagt i praksis. Der er lagt særlig vægt på innovation, sammenhængen mellem kultur og teknologi og finansiering af mindre initiativer og projekter.

Europa-Kommissionen vil fortsat drive og udvikle det nye europæiske Bauhaus, og samtidig regner Kommissionen med, at drivkraften i fællesskabet for det nye europæiske Bauhaus vil vokse og udbrede bevægelsen organisk og med EU-institutionernes og de nationale myndigheders vilje vil støtte og fremme udviklingen, så den nye europæiske grønne pagt kommer til at indebære en inkluderende, æstetisk og bæredygtig verden for alle nu og i fremtiden.

Kommissionen fortsætter ligeledes arbejdet med at integrere det nye europæiske Bauhaus i EU-programmer, herunder under delt forvaltning under samhørighedspolitikken, og øge finansieringen af initiativet. Der vil blive afsat 106,3 mio. EUR i finansiering til særlige forslagsindkaldelser vedrørende det nye europæiske Bauhaus under Horisont Europa, missioner og klynger, i 2023 og 2024. For at skabe sammenhæng til det europæiske år for færdigheder 2023 bliver uddannelse det tematiske fokus for den næste udgave af priserne for det nye europæiske Bauhaus, og den geografiske dækning udvides til Vestbalkan ud over EU's medlemsstater.

Det nye europæiske Bauhaus skal være til inspiration for borgerne og give alle mulighed for at give deres mening til kende og deltage. En af de vigtigste opgaver for det nye europæiske Bauhaus er derfor fortsat at inddrage regioner og lande, der indtil nu kun har haft begrænsede aktiviteter inden for det nye europæiske Bauhaus, og nå ud til sektorer, der er underrepræsenterede i fællesskabet, herunder den sociale økonomi og de yngre generationer. Det nye europæiske Bauhaus skal også i endnu højere grad fokusere på de kreative og kulturelle sektorer på grund af deres afgørende rolle for initiativet, navnlig med hensyn til integration af værdien "æstetisk" og udbredelse af nye fortolkninger.

Kommissionen vil fortsat arbejde på at fjerne hindringer, herunder bureaukratiske og juridiske, for personer, der ønsker at gennemføre initiativer lokalt. I den sammenhæng fremlægges de første resultater fra den lovgivningsmæssige analyse, som laboratoriet for det nye europæiske Bauhaus foretager, i 2023, f.eks. på en workshop om biobaserede byggematerialer, som også har sammenhæng til akademiet for det nye europæiske Bauhaus. Kommissionen vil fortsat søge efter løsninger og nye finansieringsmåder for mindre projekter, der har svært ved at udnytte de eksisterende EU-finansieringsordninger, via projektet innovativ finansiering under laboratoriet for det nye europæiske Bauhaus.

For at gøre det nye europæiske Bauhaus håndgribeligt er der behov for klare kriterier for vurdering af projekter og initiativer. Sammen med denne rapport offentliggør Kommissionen kompasset for det nye europæiske Bauhaus som det første evalueringsværktøj, der gør det muligt for projektudviklerne at vurdere niveauet for projekter vedrørende det nye europæiske Bauhaus. Kompasset redegør for, hvad de tre værdier for det nye europæiske Bauhaus — bæredygtighed, inklusion og æstetik — betyder, og hvordan de kan integreres og kombineres med arbejdsprincipperne om deltagelse og tværfaglighed. På grundlag af kompasset vil der blive udviklet mere detaljerede evalueringsværktøjer, i første omfang for bebyggede miljøer. De første resultater forventes at foreligge i 2024.

Det nye europæiske Bauhaus har udviklet sig til en troværdig og stærk fortælling om en omstilling, hvor ingen lades i stikken. Det nye europæiske Bauhaus kommunikerer direkte med borgerne via forskellige kommunikationskanaler. For at skabe yderligere interaktion bliver det nye europæiske Bauhaus i løbet af 2023 også at finde på LinkedIn.

Det er kun nogle få eksempler på den effekt, som det nye europæiske Bauhaus har, og det bidrag konceptet yder til omstillingen af vores økonomi og samfund og til at nå klimamålene. Det nye europæiske Bauhaus støtter og bidrager også til andre af Kommissionens politiske initiativer såsom revisionen af forordningen om byggevarer og mulighederne for omstilling i forskellige økosystemer. I 2023 udvikler det nye europæiske Bauhaus akademiet for det nye europæiske Bauhaus som et bidrag til det europæiske år for færdigheder og etablerer uddannelse i bæredygtigt byggeri, cirkularitet og biobaserede materialer for at fremskynde omstillingen i sektoren.

Det nye europæiske Bauhaus har ikke blot skabt sin egen bevægelse. Det har også inspireret andre til at arbejde sammen om værdierne for det nye europæiske Bauhaus. Den europæiske trævaresektor har f.eks. lanceret Wood4Bauhaus, som er en åben platform, der skal skabe kontakt til byggeindustrien og alle involverede interessenter. Den nyligt oprettede europæiske modealliance er et andet eksempel på et tværnationalt initiativ, der er inspireret af det nye europæiske Bauhaus. Førende europæiske organisationer inden for modedesign har dannet en alliance med det formål at skabe et blomstrende, bæredygtigt og inkluderende europæisk modeøkosystem.

Ud over de tiltag, arrangementer og projekter, som Kommissionen selv har iværksat, har det nye europæiske Bauhaus også tilskyndet og inspireret et stort antal lokale, regionale og nationale aktører til at udarbejde deres egne initiativer vedrørende det nye europæiske Bauhaus. Det er umuligt at nævne dem alle i rapporten, men de fleste projekter og fællesskaber vedrørende det nye europæiske Bauhaus kan ses i dashboardet for det nye europæiske Bauhaus, som er et interaktivt kort, der udbygges, efterhånden som fællesskabet for det nye europæiske Bauhaus fortsætter med at vokse.

Takket være en bred finansiering fra forskellige EU-programmer begynder reelle ændringer at ses i praksis som resultat af det nye europæiske Bauhaus. I 2022 blev de første seks demonstratorer for det nye europæiske Bauhaus udpeget og påbegyndte arbejdet. I 2023 følger de næste ti demonstratorer. Selv om det nye europæiske Bauhaus ikke hører under et specifikt EU-program, er der allerede blevet investeret over 100 mio. EUR i projekter vedrørende det nye europæiske Bauhaus med støtte fra forskellige FFR-programmer såsom Horisont Europa, Den Europæiske Fond for Regionaludvikling (EFRU), LIFE, programmet for det indre marked og programmet for et digitalt Europa. Det nye europæiske Bauhaus sætter særligt fokus på støtte til mindre initiativer og projekter, f.eks. via priserne for det nye europæiske Bauhaus, der allerede er blevet tildelt til 38 projekter.

Kun to år efter lanceringen er det nye europæiske Bauhaus blevet en katalysator for den omstilling, der kræves i henhold til den europæiske grønne pagt, og sikrer social inklusion og deltagelse. Initiativet har udviklet sig til en bevægelse med et aktivt og voksende fællesskab med deltagelse fra alle EU-medlemsstater og andre lande.

Det nye europæiske Bauhaus blev iværksat for at omsætte den europæiske grønne pagt til håndgribelige forandringer i praksis, der forbedrer vores dagligdag — i bygninger, i det offentlige rum og inden for mode og møbler. Det nye europæiske Bauhaus har til formål at skabe en ny livsstil, der matcher bæredygtighed med godt design, og som udleder mindre CO2 og er inkluderende og økonomisk overkommelig for alle, samtidig med at diversiteten i og uden for Europa respekteres.

Et af projekterne under laboratoriet for det nye europæiske Bauhaus, som ledes af Kommissionen, fokuserer på udvikling af værktøjer til at beskrive og anerkende, hvad der gør et konkret initiativ til et initiativ for det nye europæiske Bauhaus. Denne "mærkningsstrategi" gennemføres inden for rammerne af den forberedende foranstaltning vedrørende "videnstyringsplatformen for det nye europæiske Bauhaus".

De politiske prioriteter i arbejdsprogrammet for 2023 omfatter en henvisning til det nye europæiske Bauhaus under målene miljømæssig bæredygtighed og klimaindsats som følger: "Aktiviteter, der bidrager til andre eksisterende EU-initiativer inden for miljømæssig bæredygtighed (f.eks. det nye europæiske Bauhaus, EU's skovstrategi — mere specifikt initiativet "3 mia. træer" — og EU's klimamissioner), tilskyndes på det kraftigste".

Det forberedende arbejde vedrørende det årlige arbejdsprogram for 2023 for Det Europæiske Solidaritetskorps foregik i foråret 2022. Den relevante gennemførelsesafgørelse blev vedtaget i slutningen af august og banede vejen for udarbejdelsen af den generelle forslagsindkaldelse for 2023, som blev offentliggjort den 24. november 2022.

Under nogle af programmets aktioner, hvor det anses for særlig relevant, er sammenhængen endnu mere eksplicit: Det gælder for erhvervsekspertisecentre (VET-projekter, der samler lokale/regionale partnere fra forskellige lande om at udvikle en række aktiviteter, der har til formål at skabe økosystemer vedrørende færdigheder) alliancer for innovation (med det formål at fremme innovation gennem samarbejde mellem videregående uddannelser, erhvervsuddannelser og det bredere socioøkonomiske miljø), det europæiske ungdomsinitiativ, der støtter samarbejdet mellem NGO'er for unge, og inden for sport (med SHARE — "SportHub: Alliance for Regional development in Europe" — et initiativ, der fortsat skal fremme sport og fysisk aktivitet som instrument til økonomisk, social og kulturel udvikling af sundere og mere aktive samfund og skabe forudsætningerne for en sund livsstil).

Ligesom i 2022 omfatter det årlige arbejdsprogram initiativet om et nyt europæisk Bauhaus under prioriteten "Grønt", en af de fire overordnede prioriteter for Erasmus+. Det betyder, at alle programprojekter på tværs af alle de omfattede sektorer opfordres til at medtage dette aspekt i deres projekter.

Det årlige arbejdsprogram for Erasmus+ for 2023 blev vedtaget den 25. august 2022.

Det årlige arbejdsprogram for Et Kreativt Europa for 2023 blev vedtaget den 31. august 2022. For så vidt angår delprogrammet Kultur og det tværsektorielle delprogram forventes flere foranstaltninger, såsom den nye mobilitetsordning for kunstnere og kulturelle aktører, gennem ophold og stedbaserede kulturprogrammer at bidrage til emnerne for det nye europæiske Bauhaus. Samarbejdsprojekterne og innovationslaboratorierne henviser også udtrykkeligt til det nye europæiske Bauhaus i beskrivelsen af foranstaltningen.

Indkaldelsen udsendes i april 2023 med indsendelse af ansøgninger i to faser. Resultaterne forventes at foreligge ved udgangen af 2023 eller først i 2024.

Ligesom i 2022 vil det nye europæiske Bauhaus være en af målsætningerne, der er omfattet af LIFE 2023-indkaldelsen, uden et særligt tildelt budget. Det samlede budget for indkaldelsen vil være på ca. 92 mio. EUR.

·Ud over Horisont Europa er der planlagt bidragende indkaldelser i 2023 under Erasmus+, Et Kreativt Europa, Det Europæiske Solidaritetskorps og LIFE (se nedenstående tabel).

Finansiering fra det flerårige arbejdsprogram for et digitalt Europa for 2021-2022

Programmet for et digitalt Europa

Der var også afsat et rammebeløb på 13 mio. EUR under en LIFE-indkaldelse, men ansøgningerne blev ikke godkendt ved evalueringen.

·Indtil videre uddeles de EU-midler, der er stillet til rådighed for initiativet, gennem eksisterende EU-programmer. Denne proces med at integrere det nye europæiske Bauhaus har resulteret i indkaldelser, der udelukkende omhandler initiativet (se resuméet i tabellen nedenfor).

10)En indkaldelse vedrørende transformation af læringsmiljøer blev afsluttet den 31. december 2022. Den omhandlede projekter med fokus på transformation af læringsmiljøer, der kombinerer et fysisk miljø med innovative pædagogiske metoder og med lokalsamfundet. Kommissionen var interesseret i ansøgninger vedrørende igangværende eller nye projekter inden for uddannelse, unge og viden, der afspejler værdierne i det nye europæiske Bauhaus (bæredygtighed, æstetik, inklusion) og har som mål at transformere:

Den 20.-22. oktober 2022 fandt den årlige eTwinning-konference sted. Formålet med arrangementet var at øge kendskabet til og uddanne og engagere deltagerne i, hvordan eTwinning kan hjælpe lærere med at udbrede årets tema — det nye europæiske Bauhaus — på deres skoler.

Fra den 26. september til den 20. oktober 2022 fandt kampagnen eTwinning-ugerne sted med det formål at tilskynde eTwinners til at skabe nye kvalitetsprojekter om det årlige tema. Kampagnen blev afholdt i den dedikerede gruppe (kun tilgængelig for eTwinnere) og støttede deltagere med en bred vifte af aktiviteter med fokus på emnet, såsom interaktive webinarer, partnermesser, galleri over projektaktiviteter eller et forum for spørgsmål og svar.

9)Det årlige tema for eTwinning i 2022 er "Vores fremtid: æstetisk, bæredygtigt, sammen. Skoler og det nye europæiske Bauhaus: tanker om kreative læringsmiljøer i grønne og inkluderende skoler". Lærere og skolepersonale opfordres til sammen med deres elever at reflektere over deres vision for den ideelle skole (æstetisk, bæredygtig, sammen).

8)Den europæiske pris for innovativ undervisning 2022 (EITA) blev udviklet for at anerkende læreres og elevers engagement og indsats i de europæiske uddannelsessystemer. Ved den anden prisuddeling modtog 98 projekter den europæiske pris for innovativ undervisning inden for fire kategorier: førskoleundervisning og børnepasning, primær uddannelse, sekundæruddannelse og erhvervsskoler. Det tematiske område, der er valgt til dette års pris, har tilknytning til initiativet om et nyt europæisk Bauhaus: "Fælles læring og fremme af kreativitet og bæredygtighed".

7)En rute for det nye europæiske Bauhaus bliver udviklet som led i Erasmus+ DiscoverEU -programforanstaltningen for 2022 (for 18-årige unge, der rejser rundt i Europa). Ruten præsenteres i begyndelsen af 2023.

6)Indkaldelsen af forslag til projekter under Erasmus+ European Youth Together 2022 tilbyder støtte til tværnationale partnerskaber for ungdomsorganisationer, der gennemfører den europæiske grønne pagt og det nye europæiske Bauhaus.

5)I det årlige arbejdsprogram for Det Europæiske Solidaritetskorps for 2022 (vedtaget den 8. november 2021) og i indkaldelsen (udsendt den 17. november 2021) opfordres til projekter for unge frivillige inden for miljømæssig bæredygtighed og det nye europæiske Bauhaus.

4)I den generelle indkaldelse af forslag til Erasmus+ for 2022 tilskyndes både sektorerne for videregående uddannelse og erhvervsuddannelse til at præsentere innovationsalliancer, der bidrager til initiativet om et nyt europæisk Bauhaus, og som udbreder innovativ, kreativ og bæredygtig tænkning på uddannelsesområdet.

3)I december 2022 blev et udbud vedrørende udvikling af et peerlæringsinitiativ udsendt som annonceret i Kommissionens meddelelse om det nye europæiske Bauhaus. Målet er at hjælpe lokale myndigheder med at integrere og anvende kvalitetsprincipper i det bebyggede miljø som beskrevet i Davos-processen og af medlemsstaternes ekspertgruppe om arkitektur og bebyggede miljøer af høj kvalitet for alle, som er nedsat under den nye europæiske kulturdagsorden.

2)En ny mobilitetsordning for kunstnere og kulturelle aktører, der blev lanceret i slutningen af 2022, forventes også at bidrage til prioriteterne for det nye europæiske Bauhaus. Kultur bevæger Europa støtter ophold for kunstnere og andre typer lokalt forankrede aktiviteter. En af de prioriteter, som værterne kan vælge som baggrund for opholdene, er fremme af samfundsmæssig omstilling i overensstemmelse med principperne og værdierne for det nye europæiske Bauhaus. Indkaldelser vedrørende ophold udsendes i 2023.

1)Forslagsindkaldelser under det årlige arbejdsprogram for Et Kreativt Europa for 2022 omfattede emner og tematiske prioriteter, der er relevante for det nye europæiske Bauhaus. Indkaldelsen vedrørende støtte til europæiske samarbejdsprojekter blev indledt i begyndelsen af februar 2022. Et rekordstort antal på næsten 700 ansøgninger blev modtaget, og det viser den store interesse for de kulturelle og kreative sektorer, for samarbejde og for behovet for finansiel støtte. Blandt de projekter, der er udvalgt til finansiering, er ca. 20 projekter stærkt inspireret af principperne for det nye europæiske Bauhaus.

Udbredelse af nye betydninger er det tredje forandringsniveau, hvor der er gennemført målrettede aktioner. At inspirere til en bevægelse starter med værdier. Det er vigtigt at samarbejde med dem, der reflekterer over, studerer og formidler vores værdier, såsom kunstnere, socialforskere, undervisere og uddannelsesinstitutioner og ungdomsorganisationer. Følgende er blevet gennemført i 2021 og 2022:

8)Der var også afsat et rammebeløb på 13 mio. EUR under en LIFE-indkaldelse (LIFE-2021-SAP-ENV-ENVIRONMENT), men ansøgningerne blev ikke godkendt ved evalueringen.

7)Den europæiske platform for klyngesamarbejde har støttet initiativet om et nyt europæisk Bauhaus om europæiske klynger, navnlig inden for byggeri, digitale, kulturelle og kreative industrier samt økosystemer for vedvarende energi. Klyngeorganisationerne hjælper således SMV'er med at afdække muligheder og samarbejde om at levere nye produkter, tjenester og projekter, der opfylder ambitionerne i det nye europæiske Bauhaus. Derudover kobler Euroclusters også klyngeorganisationer fra forskellige industrielle økosystemer sammen i fælles idéudvikling og støtter dem i at skabe netværk og innovation og indføre processer og teknologier, der styrker omstillingen til en grønnere og mere digital økonomi. For eksempel består SUSTAIN Eurocluster af fem medlemmer fra tre EU-lande, og formålet er at fremme energieffektivitetsforanstaltninger og innovation i byggesektoren.

6)Enterprise Europe-netværket støtter initiativet om et nyt europæisk Bauhaus for små og mellemstore virksomheder, der er aktive i byggesektoren i EU og andre deltagende lande, gennem særlige informationsmøder som led i de tjenester, der tilbydes af netværkets rådgivere inden for bæredygtighed og innovation.

5)Initiativet "Intelligent Cities Challenge" (ICC), som Kommissionen har gennemført, samler et dynamisk fællesskab bestående af 136 byer fra 21 EU-lande, der repræsenterer 34 millioner EU-borgere, og som er førende inden for grøn og digital omstilling og social modstandsdygtighed og samtidig udnytter banebrydende teknologier. Initiativet udstikker en klar retning for den industrielle udvikling, som er miljømæssigt bæredygtig, socialt retfærdig og videnintensiv. ICC-initiativet tilbyder strategisk vejledning inden for bæredygtig og inkluderende lokal udvikling og værktøjer til kapacitetsopbygning (dvs. modeller for lokale grønne pagter, vejledning til byer om opkvalificering og omskoling, en Tech4Good-markedsplads for løsninger, der fremmer den sociale, miljømæssige og økonomiske udvikling).

Under programmet for det indre marked 2021 blev der udsendt en forslagsindkaldelse om "Socialøkonomi og lokale grønne pagter til støtte for øget modstandsdygtighed i SMV'er". Målet var at støtte etablering af partnerskaber på tværs af regioner og byer om lokale grønne pagter og om den sociale økonomi for at styrke den territoriale modstandsdygtighed og tilpasse den lokale økonomiske vækst, så den understøtter den dobbelte omstilling. Med fokus på kapacitetsopbygning i byer/lokale myndigheder og socialøkonomiske virksomheder, borgerdeltagelse og styrkelse af borgernes indflydelse valgte flere projekter det nye europæiske Bauhaus som omdrejningspunkt.

4)Transformation af steder i overensstemmelse med principperne for det nye europæiske Bauhaus kræver også tilpasning af forretningsmodeller og udvikling af nye metoder. I den sammenhæng kan de nære og socialøkonomiske økosystemer yde et vigtigt bidrag til initiativet.

3)Under et digitalt Europa er der iværksat et projekt vedrørende et digitalt økosystem for initiativet om et nyt europæisk Bauhaus. digiNEB.eu skal fremme digitale løsninger, der kan skabe yderligere vækst i initiativer under det nye europæiske Bauhaus. Projektet slår bro mellem det digitale samfund og fællesskaberne bag det nye europæiske Bauhaus og øger kendskabet til EU's digitale løsninger blandt alle interessenter i det nye europæiske Bauhaus ved at etablere et tværeuropæisk digitalt økosystem. digiNEB.eu omfatter medlemmer af fællesskabet for det nye europæiske Bauhaus og andre deltagere fra Italien, Nederlandene, Sverige og Belgien. Flere medlemmer af rundbordsgruppen på højt niveau bliver inddraget som rådgivere og til at lede projektet.

På trods af den ekstremt vanskelige og udfordrende tid for ukrainske kunstnere og virksomheder blev to partnerskaber med tre ukrainske deltagere udvalgt til støtte. Det er et signal om, at EU bakker de ukrainske kreative brancher og SMV'er op.

Alle 65 projekter er i overensstemmelse med de tre kerneværdier for det nye europæiske Bauhaus: æstetik, bæredygtighed og inklusion. Inkubationsprocessen for projekterne afsluttes i juni 2023.

2)Worth Partnership Project II er EU's største inkubationsprogram for designere og skabere inden for livsstilsindustrien. Gennem programmet arbejder designere, SMV'er, producenter og teknologileverandører sammen og udvikler innovative og designdrevne forretningsidéer. De øger innovationskapaciteten og gennemfører tiltag, der bringer virksomhederne tættere på klimaneutralitet og digitalt lederskab. Design spiller en central rolle med hensyn til at gøre nye produkter og tjenester mere bæredygtige, æstetiske og inkluderende. Derfor omhandlede en ud af tre indkaldelser af interessetilkendegivelser under Worth Partnership Project II i 2021-2022 det nye europæiske Bauhaus. 65 partnerskaber vedrørende innovative forretningsidéer fik mulighed for at deltage i inkubationsprogrammet, hvor de tilbydes: a) finansiel støtte, b) coaching i forretningsstrategi og teknologisk udvikling, c) juridisk rådgivning om intellektuelle ejendomsrettigheder og beskyttelse, d) deltagelse i udstillinger og e) netværk og faglige forbindelser.

Derudover vil arrangementet EIT Culture & Creativity være afgørende for at støtte emner vedrørende det nye europæiske Bauhaus.

Et vigtigt EIT-arrangement, Building the New European Bauhaus (Berlin), fandt sted den 23. september under arrangementet INNOVEIT Weeks. Arrangementet omhandlede, hvordan politik, institutioner og virksomheder kan bidrage til at støtte transformative elementer.

·Technological Innovation Foundation of the Technical University of Catalonia & Vitoria-Gasteiz City Council (Spanien): 30. september til 2. oktober

EIT-partnerne vedrørende det nye europæiske Bauhaus var værter for seks hackathon-arrangementer i september og oktober 2022 for at støtte innovative løsninger på de centrale udfordringer, som lokalsamfund i hele Europa står over for:

·Indkaldelsen vedrørende fælles udvikling af offentlige rum (udsendt den 30. marts 2022 og afsluttet den 29. maj 2022) har til formål at løse de udfordringer, som byer samt bynære områder og landdistrikter står over for, med fokus på de tematiske akser for det nye europæiske Bauhaus. Indkaldelsen har særligt fokus på innovation og tiltagene vedrørende offentlige rum gennem borgerdeltagelse, og der indkaldes forslag med indgående kendskab til lokale økosystemer (herunder interessenter, kultur og social dynamik) samt ekspertise inden for borgerdeltagelse og innovation/handling. Indkaldelsen blev lanceret samme dag som forslagsindkaldelsen vedrørendeborgerdeltagelse i overensstemmelse med initiativet nyt europæisk Bauhaus om at give borgere og slutbrugere mulighed for i fællesskab at skabe mulige løsninger med udgangspunkt i metoderne for det nye europæiske Bauhaus.

·Indkaldelsen "EIT Community Booster", der blev udsendt i 2021 med et mål om at udvide 20 innovative virksomheder og startupvirksomheder for at fremme bæredygtighed, æstetik og inklusion i deres aktiviteter. Den 5. april 2022 blev der i EIT Community Booster fremlagt 20 udvalgte ventures vedrørende det nye europæiske Bauhaus. De særligt innovative europæiske startupvirksomheder og vækstvirksomheder er udvalgt blandt et bredt ansøgerfelt på 1 029 ansøgere, og de tilbydes en vækststøtte på 50 000 EUR pr. virksomhed.

1)I 2021 oprettede Det Europæiske Institut for Innovation og Teknologi (EIT) et EIT-fællesskab for det nye europæiske Bauhaus, som samler fem videns- og innovationsfællesskaber (VIF'er). EIT har udsendt en række støtteindkaldelser vedrørende det nye europæiske Bauhaus, f.eks.:

Innovation, også ud over teknologiske og markedsdrevne metoder, spiller en central rolle for at opfylde målene for det nye europæiske Bauhaus. I 2021 og 2022 blev følgende tiltag gennemført for at transformere det innovationsfremmende miljø:

Derudover har Kommissionen allerede to gange uddelt priserne for det nye europæiske Bauhaus, nemlig i 2021 og 2022. Priserne for det nye europæiske Bauhaus sætter fokus på projekter og idéer, der er i overensstemmelse med principperne for det nye europæiske Bauhaus og har indvirkning på lokalsamfundene. De kan bruges som inspirationskilde for borgere og lokale myndigheder inden for rammerne af samhørighedspolitikken 2021-2027. Priserne for det nye europæiske Bauhaus blev i 2021 tildelt til 20 prismodtagere med et samlet beløb på 450 000 EUR, og i 2022 blev 345 000 EUR tildelt til 18 prismodtagere ved prisoverrækkelsen. For at skabe sammenhæng til det europæiske år for færdigheder 2023 bliver uddannelse det tematiske fokus for den næste udgave af priserne for det nye europæiske Bauhaus, og den geografiske dækning udvides til også at omfatte Vestbalkan. Der uddeles i alt 345 000 EUR til 15 initiativer som hjælp til at videreudvikle og udbrede projekter og koncepter. Prismodtagerne offentliggøres ved en officiel ceremoni, hvor Europa-Kommissionen er vært.

Den 11. oktober 2022 blev den første forslagsindkaldelse vedrørende innovative aktioner i byerne til støtte for det nye europæiske Bauhaus iværksat inden for rammerne af det europæiske initiativ for byområder. Under forslagsindkaldelsen tildeles op til 50 mio. EUR i direkte støtte til gennemførelsen af banebrydende projekter inden for transformation af byområder i overensstemmelse med værdierne og principperne for det nye europæiske Bauhaus.

I juli 2022 lancerede Kommissionen og Den Europæiske Investeringsbank en model for finansielle instrumenter: modellen for territorial udvikling under det nye europæiske Bauhaus. Det er et frivilligt instrument som hjælp til forvaltningsmyndighederne, når de skal udarbejde finansielle instrumenter og gøre brug af samhørighedsprogrammerne for at mobilisere offentlige og private ressourcer til støtte for projekter vedrørende det nye europæiske Bauhaus.

I juli 2022 blev 20 mindre og mellemstore kommuner udvalgt efter en forslagsindkaldelse vedrørende støtte til lokale initiativer vedrørende det nye europæiske Bauhaus, og de modtager nu skræddersyet, tværfaglig ekspertstøtte lokalt med det mål at omsætte idéer vedrørende det nye europæiske Bauhaus til konkrete projekter. Den viden og de erfaringer, der er opnået i støtteperioden, udmøntes i en "værktøjskasse" til lærlingeuddannelser, der udbredes til andre kommuner og generelt til andre med interesse i at udvikle nye projekter vedrørende det nye europæiske Bauhaus.

Som det vigtigste indhentede Kommissionen et styrket tilsagn fra medlemsstaterne om at støtte det nye europæiske Bauhaus i programmerne under samhørighedspolitikken og banede dermed vej for at udbrede gennemførelsen af initiativet i perioden 2021-2027. Alle medlemsstater henviser til initiativet om et nyt europæisk Bauhaus i programmerne for denne periode.

·fremhæve nogle af de eksemplerne på bedste praksis, der følger principperne for det nye europæiske Bauhaus (gennem priserne for det nye europæiske Bauhaus og andre initiativer).

6)I den sammenhæng er de centrale værdier for det nye europæiske Bauhaus også integreret i Horisont Europa-emnerne under destinationen om effektiv, bæredygtig og inkluderende energianvendelse (klynge 5, destination 4, bygninger), og det samme gælder den fælles vision og mission for partnerskabet Built4People. For eksempel er et emne med et budget på 1 mio. EUR under udarbejdelse, som knytter det nye europæiske Bauhaus og Built4People til Horisont Europa-arbejdsprogrammet for 2021-2022. Projektet NEBULA har til formål at samarbejde med innovationsklynger vedrørende bebyggede miljøer og undersøge områder såsom adgang til samfinansiering, peerlæring og samarbejde på tværs af lande.

4)Kommissionen reviderer i øjeblikket EU's kriterier for grønne offentlige indkøb vedrørende kontorbygninger på grundlag af Level(s), den europæiske ramme for vurdering af bygningers bæredygtighed. Tiltaget indgår som en del af foranstaltningen En renoveringsbølge for Europa og understøtter værdierne for det nye europæiske Bauhaus, især aspekter vedrørende miljømæssig bæredygtighed, som også er en central del af kriterierne. Med hensyn til Level(s) blev udviklingen af digitale værktøjer til e-læring og evaluering som støtte til brugen af rammen færdiggjort i 2022 og foreligger på en række forskellige sprog.

3)Kommissionen er fortaler for at sætte fokus på emnet sociale, økonomisk overkommelige og bæredygtige boliger. Prisoverkommelighed er et centralt element i Kommissionens udviklingsplaner på boligområdet, især i tider med økonomisk ustabilitet, stigende inflation, presserende klimaindsats og en samtidig energi- og boligkrise i Europa. På den baggrund er opførelse og renovering af sociale og økonomisk overkommelige boliger af afgørende betydning. Med det nye europæiske Bauhaus bidrager Kommissionen til at løse denne udfordring. "Prioritering af de steder og mennesker med størst behov" er en af de tematiske akser, som gennemførelsen af det nye europæiske Bauhaus skal følge i de kommende år. Som flagskibsinitiativ for det nye europæiske Bauhaus har initiativet om økonomisk overkommelige boliger til formål at opfylde målsætningerne for den grønne pagt og renoveringsbølgen ved at sætte fokus på mennesker og innovation. Et projekt, der blev iværksat i marts 2022, og som modtager støtte under programmet for det indre marked (1,2 mio. EUR), har til formål at etablere et europæisk konsortium for økonomisk overkommelige boliger og at gennemføre 20 fyrtårnspilotprojekter vedrørende opførelse og renovering af bygninger. Tre andre demonstrationsprojekter — SUPERSHINE, ProLight og drOp — der støttes under Horisont Europa (10 mio. EUR), blev igangsat i oktober og november 2022. Målet er at gøre en ekstra fokuseret indsats for at skabe innovation og samtidig afprøve og gennemføre nye tilgange og metoder i projekter vedrørende opførelse og renovering af økonomisk overkommelige boliger (f.eks. lokalsamfundsdeltagelse, byfornyelse og beboertrivsel, samarbejde og finansiering med flere aktører, anvendelse af digitale teknologier eller formidling af resultater). De to første forslagsindkaldelser om socialt og økonomisk overkommeligt boligbyggeri under det nye europæiske Bauhaus følger integrerede og intelligente principper vedrørende lokalområdet. På den måde bliver det eksempelvis muligt samlet at inddrage aspekter vedrørende vedvarende energi, arkitektur og grøn infrastruktur, samtidig med at betydningen af økonomisk genopretning i lokalområderne fremhæves. Projekterne tager form af pilotprojekter inden for renovering, såkaldte "fyrtårnsdistrikter" som omtalt under AHI, som kan kopieres andre steder, og hvor både levevilkår, den nyeste teknologi og social innovation er i fokus. Via en tilgang med inddragelse af flere aktører skal projekterne mobilisere tværsektorielle industrielle partnerskaber på lokalt plan med henblik på at udvikle, tilpasse og udforme nye processer og teknologier (f.eks. inden for energieffektivitet, cirkulære materialer, modulbyggeri, intelligente boliger, miljødesign og intelligent domotik) til brug ved renovering og opførelse af sociale og økonomisk overkommelige boliger på lokalt niveau.

2)Fyrtårnsdemonstratorerne til initiativet nyt europæisk Bauhaus støttes under foranstaltningen CRAFT (CReating Actionable FuTures), der er et projekt til 2 mio. EUR med støtte og koordinering som formål, som er udvalgt under et særligt emne vedrørende det nye europæiske Bauhaus som en del af EU's mission om "klimaneutrale og intelligente byer", der fokuserer på samarbejdsbaserede lokale forvaltningsmodeller vedrørende byfornyelse. I forbindelse med den særlige indkaldelse under Horisont Europa vedrørende "udformning af en grønnere og mere retfærdig livsstil i kreative og inkluderende samfund gennem arkitektur, design og kunst" er to projekter udvalgt, for hvilke der aktuelt udarbejdes en tilskudsaftale. Projekterne indleder aktiviteterne i første halvår 2023.

1)Det mest synlige projekt til dato er udrulningen af fyrtårnsdemonstratorer til initiativet nyt europæisk Bauhaus i forbindelse med Horisont Europa-missioner, som blev afsluttet den 25. januar 2022. De seks udvalgte projekter — CULTUURCAMPUS, NEB-STAR (New European Bauhaus STAvangeR), NEBourhoods, DESIRE (Designing the Irresistible Circular Society, EHHUR (EYES HEARTS HANDS Urban Revolution) og Bauhaus of the Seas Sails — modtager finansiering på ca. 5 mio. EUR hver til gennemførelse af planerne i 12 medlemsstater (Belgien, Tjekkiet, Tyskland, Danmark, Grækenland, Kroatien, Italien, Letland, Nederlandene, Portugal, Sverige og Slovenien), samt i Norge og Tyrkiet. Projekterne omfatter bygningsrenovering, cirkularitet, kunst, kulturarv, uddannelse, intelligente byer, fornyelse af byer og landområder og meget mere.

EUROPA-KOMMISSIONEN Bruxelles, den 16.1.2023 COM(2023) 24 final BILAG

til

RAPPORT FRA KOMMISSIONEN TIL EUROPA-PARLAMENTET, RÅDET, DET EUROPÆISKE ØKONOMISKE OG SOCIALE UDVALG OG REGIONSUDVALGET Statusrapport om det nye europæiske Bauhaus







Det nye europæiske Bauhaus Kompas



Det nye europæiske Bauhaus Initiativet om et nyt europæisk Bauhaus skal tjene som katalysator for den grønne omstilling af samfundene og økonomierne. Initiativet skal tilskynde alle europæere til at udtænke og sammen skabe en bæredygtig og inkluderende fremtid, som er skøn for øje, sind og sjæl. Initiativet har også til formål at transformere en række økonomiske sektorer, navnlig bebyggede miljøer, så de kommer til at bidrage til klimamålene og til at forbedre livskvaliteten for alle borgere. Det nye europæiske Bauhaus inddrager en række aktører på forskellige niveauer, fra store virksomheder til borgerinitiativer og fra stater og regeringer til lokale byråd. Som projekt står initiativet for håb og perspektiv, og det skal sikre en kulturel og kreativ dimension i den europæiske grønne pagt — den europæiske klimadagsorden — for derigennem at fremme bæredygtig innovation, teknologi og økonomi. Initiativet skaber fordele gennem den miljømæssige omstilling i form af håndgribelige oplevelser på lokalt plan. Det nye europæiske Bauhaus skaber rum til kreativitet og eksperimentering med udgangspunkt i: ·æstetik, oplevelseskvalitet og stil, der rækker ud over funktionalitet ·bæredygtighed, fra klimamål til cirkularitet, nulforurening og biodiversitet

·inklusion, fra fokus på mangfoldighed og lighed for alle til tilgængelighed og overkommelige priser. Smukt, bæredygtigt, sammen For at nå målene for den europæiske grønne pagt og omstillingen til et bæredygtigt samfund er der behov for grundlæggende ændringer på mange niveauer. Bæredygtighed kan kun opnås gennem en kollektiv indsats med deltagelse af mange aktører. På det samfundsmæssige plan kan miljøinnovation kun ske gennem en række ændringer i de økonomiske rammer eller i magtstrukturerne. Den teknologiske omstilling skal være funderet på grundlæggende ændringer, der vedrører vores adfærd, verdenssyn og paradigmer. På det individuelle plan er engagement, indlevelse, sammenhold, kreativitet og evnen til at gennemgå paradigmeskift forudsætninger for bæredygtighed. Mennesker omfavner eller driver de forandringer, der opstår. Kvaliteten i vores levemiljøer er afgørende, og kunst og kultur spiller en central rolle for at forbedre kvaliteten. Derfor bygger vi videre på eksisterende rammer såsom kvalitetssystemet Davos Baukultur. Fra håb til ambitioner For at opbygge en fremtid, hvor vi kan leve i fællesskab, skal håb og drømme omsættes til klare ambitioner med sammenhængende planer for, hvordan de kan opfyldes. I en meddelelse fra 2021 om det nye europæiske Bauhaus beskriver Kommissionen udviklingsredskaberne til at identificere, hvordan initiativets værdier og principper kan omsættes til konkrete projekter. Mærkningsstrategien for det nye europæiske Bauhaus er et projekt under laboratoriet for det nye europæiske Bauhaus ledet af Kommissionen, som skal bidrage til processen ved at stille en række instrumenter til rådighed vedrørende anerkendelse, karakterisering og vurdering af kvalitet i forbindelse med det nye europæiske Bauhaus. Mærkningsstrategien for det nye europæiske Bauhaus anvendes på to forskellige men sammenhængende niveauer: Kompas for det nye europæiske Bauhaus og et selvevalueringsværktøj for det nye europæiske Bauhaus. ·Kompasset definerer de primære egenskaber for projekter vedrørende det nye europæiske Bauhaus af eksemplarisk karakter. Kompasset kan anvendes på mange forskellige projektområder: bygninger, produkter, tjenesteydelser, uddannelsesmodeller osv. Kompasset sætter også mulige retninger for forandring med ambitionsniveauer i tre trin, og formålet er at støtte beslutningstagere og projektansvarlige helt tidligt i aktiviteterne. ·(Selv)evalueringsværktøjerne sikrer detaljeringsgraden i rammen, og de omfatter konkrete lister over målbare kriterier for specifikke projekttyper. Dette dokument om kompasset for det nye europæiske Bauhaus er således det første skridt til at hjælpe beslutningstagere og projektledere med at anskue projekterne fra flere vinkler og udpege, hvor ambitionerne under det nye europæiske Bauhaus kan styrkes.

Hvad er kompasset? Kompasset for det nye europæiske Bauhaus er en vejledende ramme for beslutningstagere og initiativtagere til projekter, der ønsker at anvende principperne og kriterierne for det nye europæiske Bauhaus i deres aktiviteter. Kompasset omfatter retningslinjer for udvikling af projekter under det nye europæiske Bauhaus og danner grundlag for mere detaljerede evalueringsværktøjer. Kompasset for det nye europæiske Bauhaus beskriver initiativets tre kerneværdier og udstikker retningen for, hvordan et projekt for alvor funderes på det nye europæiske Bauhaus. Til det formål fastsætter kompasset også tre arbejdsprincipper, der bruges på tværs af værdierne. Mere konkret skal kompasset: ·give eksempler på, hvad "smukt, bæredygtigt, sammen" indebærer med udgangspunkt i tre forskellige ambitionsniveauer ·uddybe de tre centrale principper, der er grundlag for arbejdsprincipperne for det nye europæiske Bauhaus: en deltagelsesbaseret proces, inddragelse på flere niveauer og en tværfaglig tilgang ·sætte fokus på mulighederne i projekterne under det nye europæiske Bauhaus for at afprøve og fremme nye visioner og processer med et langt sigte ·bygge på eksisterende teorier og modeller, samtidig med at der er fokus på udvikling i overensstemmelse med initiativets eksperimentelle karakter ·afprøves i samarbejde med det nye europæiske Bauhaus-fællesskabet. Som udgangspunkt er hensigten med det nye europæiske Bauhaus at lære af erfaringer og blive dygtigere med tiden ·ikke træde i stedet for kriterierne for forslagsindkaldelser vedrørende finansiering. Hvordan fungerer kompasset? For hver værdi og for hvert arbejdsprincip fastlægger kompasset for det nye europæiske Bauhaus tre ambitionsniveauer som inspiration og vejledning til udformningen af et projekt helt fra de første faser. Der anvendes primært vejledende spørgsmål og eksempler. Formålet med kompasset er at skabe en brugbar og enkel referenceramme, hvor der skelnes mellem tiltag med højt eller lavt ambitionsniveau. Beslutningstagere og projektejere kan indkredse ambitionsniveauet vedrørende det nye europæiske Bauhaus ved at bruge projekteksemplerne og de vejledende spørgsmål som referencemateriale. Det første ambitionsniveau definerer udgangspunktet. Her omfatter kompasset de grundlæggende principper for et projekt i henhold til det nye europæiske Bauhaus. Kun projekter, der opfylder det grundlæggende ambitionsniveau, kan hævde at læne sig op af det nye europæiske Bauhaus. Det andet og tredje ambitionsniveau bygger oven på de grundlæggende definitioner, der gradvist skærpes. Jo højere ambitionsniveau, desto større sammenhæng og overlap er der mellem værdierne og arbejdsprincipperne for projektet.

Ved det højeste ambitionsniveau anvendes både værdier og principper ideelt. Det enkelte projekt har sit eget specifikke ambitionsniveau afhængigt af kontekst og tilgængelige ressourcer. Der er udarbejdet vejledende spørgsmål for alle ambitionsniveauer for alle værdier og principper. Nogle af dem er kun relevante i et projekts startfase, mens de fleste af dem også kan anvendes på projekter, der allerede er under udvikling eller er gennemført. Afhængigt af projektets art kan andre spørgsmål tilføjes med udgangspunkt i beskrivelsen af værdierne og principperne. Spørgsmålene bør aldrig kun besvares med ja eller nej. De er tænkt som en opfordring til at tænke nærmere over, hvordan ambitionen kan opfyldes. Fordelene ved eksempler

For at give en bedre forståelse af de forskellige niveauer suppleres beskrivelserne af ambitionsniveauerne af et projekt, der angives som eksempel. Eksemplet udvælges blandt finalisterne til priserne for det nye europæiske Bauhaus eller blandt modtagere af støtte under særlige forslagsindkaldelser vedrørende det nye europæiske Bauhaus. Beskrivelserne er valgt, fordi de på bedste vis illustrerer den praktiske anvendelse af et givet ambitionsniveau for en værdi eller et princip. Derudover er der lavet an analyse af seks projekter ud fra alle værdier og arbejdsprincipper for at vise, hvordan kompasset kan anvendes i et projekt. Ligesom initiativet om et nyt europæisk Bauhaus har kompasset sammenhæng med en række politiske værktøjer og lovtekster. Du finder en litteraturliste sidst i dokumentet over værktøjer, lovgivning og videnskabelige kilder, der er anvendt i den systematiske udarbejdelse af ambitionsniveauerne. Indarbejdelse af værdier og principper Værdierne og principperne er som sådan ikke nye, men ambitionen er, at alle seks skal indarbejdes i projekter vedrørende det nye europæiske Bauhaus — som minimum på det grundlæggende niveau. På det højeste ambitionsniveau indeholder beskrivelsen af de enkelte værdier og principper altid ordet transformation. For værdien "bæredygtigt" drejer det sig om et paradigmeskifte hen imod genopretning og etablering af nye positive forbindelser med naturen. Værdien "æstetisk" handler om meningsfulde oplevelser, der skaber et bredere "os", og værdien "sammen" skal forstås sådan, at vi ønsker at bryde med lokale og globale uretfærdigheder og forældede sociale modeller. Arbejdsprincipperne er en vejled